Avis juridique important

|

32000D0667

2000/667/ΕΚ: Απόφαση της Επιτροπής, της 20ής Οκτωβρίου 2000, για τον τερματισμό της εξεταστικής διαδικασίας σχετικά με τις μεταβολές που επιφέρουν οι Ηνωμένες Πολιτείες της Αμερικής στους κανόνες καταγωγής τους για τα κλωστοϋφαντουργικά και τα είδη ένδυσης [κοινοποιηθείσα υπό τον αριθμό Ε(2000) 3070]

Επίσημη Εφημερίδα αριθ. L 278 της 31/10/2000 σ. 0035 - 0038

Απόφαση της Επιτροπήςτης 20ής Οκτωβρίου 2000για τον τερματισμό της εξεταστικής διαδικασίας σχετικά με τις μεταβολές που επιφέρουν οι Ηνωμένες Πολιτείες της Αμερικής στους κανόνες καταγωγής τους για τα κλωστοϋφαντουργικά και τα είδη ένδυσης[κοινοποιηθείσα υπό τον αριθμό Ε(2000) 3070](2000/667/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 3286/94 του Συμβουλίου, της 22ας Δεκεμβρίου 1994, που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλιστεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου(1), όπως τροποποιήθηκε τελευταία από τον κανονισμό (ΕΚ) αριθ. 356/95(2), και ιδίως το άρθρο 11 παράγραφος 1,Μετά από διαβούλευση της συμβουλευτικής επιτροπής,Εκτιμώντας τα ακόλουθα:Α. ΙΣΤΟΡΙΚΟ ΤΗΣ ΔΙΑΔΙΚΑΣΙΑΣ(1) Στις 11 Οκτωβρίου 1996, η Federtessile (ιταλική ομοσπονδία κλωστοϋφαντουργικών βιομηχανιών) κατέθεσε καταγγελία σύμφωνα με το άρθρο 4 του κανονισμού (ΕΚ) αριθ. 3286/94 (εφεξής, "ο κανονισμός") εξ ονόματος της ένωσης που αντιπροσωπεύει την ιταλική μεταξοβιομηχανία και της ένωσης που αντιπροσωπεύει την ιταλική βιομηχανία πολυτελούς κατεργασίας κλωστοϋφαντουργικών και τα μέλη της, όσον αφορά τους νέους κανόνες καταγωγής των ΗΠΑ για τα κλωστοϋφαντουργικά και τα είδη ένδυσης, όπως προβλέπονται βάσει του νόμου για τις συμφωνίες του Γύρου της Ουρουγουάης, "Uruguay Round Agreements Act", τον οποίο ενέκρινε το Κογκρέσο των ΗΠΑ τον Ιούλιο του 1995.(2) Ο καταγγέλλων ισχυρίζεται ότι οι αλλαγές που επέφεραν οι ΗΠΑ στη νομοθεσία τους για τους κανόνες καταγωγής των κλωστοϋφαντουργικών προϊόντων συνιστούν εμπόδιο για το εμπόριο, κατά την έννοια του άρθρου 2 παράγραφος 1 του κανονισμού. Ειδικότερα, ο καταγγέλλων αναφέρεται στις δύο συμφωνίες που επισυνάπτονται στη συμφωνία για τη σύσταση του Παγκόσμιου Οργανισμού Εμπορίου (εφεξής "συμφωνία ΠΟΕ"): στο άρθρο 4 παράγραφος 2 της συμφωνίας για τα κλωστοϋφαντουργικά και τα είδη ένδυσης και στο άρθρο 2 στοιχεία β) και γ) της συμφωνίας για τους κανόνες καταγωγής. Σύμφωνα με τον καταγγέλλοντα οι νέοι αυτοί κανόνες αρνούνται το καθεστώς κοινοτικής καταγωγής σε προϊόντα τα οποία προέρχονται μεν από μη κατεργασμένα υφάματα που έχουν παραχθεί σε μη κράτη μέλη αλλά έχουν βαφεί, τυπωθεί και υποστεί εργασίες τελειώματος στην Κοινότητα. Βάσει της προηγούμενης νομοθεσίας των ΗΠΑ, τουτέστιν πριν από τον Ιούλιο του 1995, τα προϊόντα αυτά ήταν κοινοτικής καταγωγής. Σύμφωνα με τους νέους κανόνες του 1995, ορισμένα υφάσματα, μεταξωτά μαντίλια και εσάρπες θεωρήθηκαν ότι έχουν την καταγωγή της χώρας στην οποία το βασικό ύφασμα είχε πλεχθεί ή υφανθεί, ανεξάρτητα από οποιαδήποτε άλλη περαιτέρω επεξεργασία.(3) Ο καταγγέλλων τονίζει ότι η αλλαγή αυτή απειλεί τις κοινοτικές εξαγωγές κλωστοϋφαντουργικών προϊόντων. Οι κοινοτικές εξαγωγές δεν επωφελούνται πλέον από ελεύθερη πρόσβαση στην αγορά των ΗΠΑ την οποία απολάμβαναν προηγουμένως, αλλά υπόκεινται σε ποσοτικούς περιορισμούς που διατηρούν οι ΗΠΑ έναντι της τρίτης χώρας στην οποία πραγματοποιήθηκε η ύφανση του μη κατεργασμένου υφάσματος (τουτέστιν, του υφάσματος επί του οποίου πραγματοποιήθηκαν στη συνέχεια περαιτέρω εργασίες τελειώματος στην ΕΚ). Ο καταγγέλλων επικαλείται επίσης και άλλες επιπτώσεις που προκύπτουν από την επίθεση ετικετών στα κοινοτικά προϊόντα που εξάγονται στις ΗΠΑ. Για παράδειγμα, οι μεταξωτές εσάρπες από κινεζικά υφάσματα τα οποία υφίστανται επεξεργασία στην Ιταλία δεν μπορούν πλέον να πωλούνται υπό την ετικέτα "made in Italy" αλλά πρέπει να αναγράφουν "made in China", σε ορισμένες περιπτώσεις δίπλα στο εμπορικό σήμα. Η απαίτηση αυτή επιρεάζει σαφώς την εικόνα του εμπορικού σήματος στην αγορά, δεδομένου μάλιστα ότι τα προϊόντα που εξάγονται από την Κοινότητα στις ΗΠΑ συγκαταλέγονται στην υψηλότερη κατηγορία όσον αφορά την ποιότητα και την αξία.(4) Αφού εξέτασε τη δυνατότητα αποδοχής της καταγγελίας, η Ευρωπαϊκή Επιτροπή θεώρησε ότι η καταγγελία περιέχει επαρκή αποδεικτικά στοιχεία για να δικαιολογηθεί η κίνηση διαδικασίας σύμφωνα με τον κανονισμό. Η Ευρωπαϊκή Επιτροπή θεωρεί ότι το άρθρο 4 παράγραφος 2 της συμφωνίας για τα κλωστοϋφαντουργικά και τα είδη ένδυσης θα μπορούσε να αποτελέσει τη βάση για ανάληψη δράσης σχετικά με όλες τις κοινοτικές εξαγωγές κλωστοϋφαντουργικών προς τις ΗΠΑ οι οποίες θα έχουν αποτελέσει ή ενδεχομένως αποτελέσουν αντικείμενο ποσοτικών περιορισμών που επιβάλλονται από τις ΗΠΑ στου παραγωγούς ινών. Η κατάσταση αυτή προβλέπεται ρητά στο άρθρο 4 παράγραφος 2 της συμφωνίας για τα κλωστοϋφαντουργικά και τα είδη ένδυσης, όπου ορίζεται, μεταξύ άλλων, ότι η τροποποίηση των κανόνων εφαρμογής ή διαχείρισης των περιορισμών αυτών που κοινοποιείται ή εφαρμόζεται βάσει της συμφωνίας δεν πρέπει να επηρεάζει αρνητικά την πρόσβαση που διαθέτει ένα μέλος ή να διαταράσσει το εμπόριο κλωστοϋφαντουργικών προϊόντων.(5) Η Επιτροπή θεωρεί επίσης ότι σημαντική πτυχή του προβλήματος αποτελεί η υποχρέωση επίθεσης ετικέτας στα εν λόγω προϊόντα ως καταγόμενα από τη χώρα στην οποία παράγεται το αρχικό, ύφασμα και όχι στην Ευρωπαϊκή Κοινότητα ή σε ένα από το κράτη μέλη της. Η πρακτική αυτή ενδέχεται να απομακρύνει τον Αμερικανό καταναλωτή από τις κοινοτικές εξαγωγές των συγκεκριμένων κλωστοϋφαντουργικών, δεδομένου ότι δε θα μπορεί να τα αναγνωρίσει. Για το λόγο αυτό, η Επιτροπή θεωρεί ότι η συμφωνία για τους κανόνες καταγωγή πρέπει επίση να χρησιμοποιηθεί ως βάση για την ανάληψη δράσης, δεδομένου ότι το άρθρο της εν λόγω συμφωνίας ορίζει ότι οι κανόνες καταγωγής δεν χρησιμεύουν ως μέσα άμεσης ή έμμεσης επιδίωξης εμπορικών στόχων και δεν μπορούν από μόνοι, τους να επιφέρουν περιορισμούς, στρεβλώσεις ή διατάραξη του διεθνούς εμπορίου.(6) Ως εκ τούτου κινήθηκε εξεταστική διαδικασία στις 22 Νοεμβρίου 1996(3).Β. Η ΚΙΝΗΣΗ ΔΙΑΔΙΚΑΣΙΑΣ ΔΙΕΥΘΕΤΗΣΗΣ ΔΙΑΦΟΡΑΣ ΣΤΟΝ ΠΑΓΚΟΣΜΙΟ ΟΡΓΑΝΙΣΜΟ ΕΜΠΟΡΙΟΥ(7) Με τη δημοσίευση της ανακοίνωσης για την έναρξη διαδικασίας εξέτασης, η Επιτροπή άρχισε έρευνα για να ολοκληρώσει τη νομική της ανάλυση και να προσδιορίσει το πραγματικό βαθμό στον οποίο οι εξαγωγές κοινοτικών κλωστοϋφαντουργικών θίγονται ενδεχομένως από τους νέους κανόνες των ΗΠΑ. Τον Μάρτιο του 1997, φάνηκε ότι τα πληροφοριακά στοιχεία που είχε συγκεντρώσει μέχρι τότε η Επιτροπή παρείχαν ήδη επαρκείς αποδείξεις για την ύπαρξη ορισμένων αρνητικών επιπτώσεων στο εμπόριο και την ενδεχόμενη επιδείνωσή τους.(8) Επιπλέον, όπως προέκυψε από τις πολλές διαβουλεύσεις που πραγματοποιήθηκαν πριν και μετά την έναρξη διαδικασίας εξέτασης μεταξύ των αντιπροσώπων της Ευρωπαϊκής Επιτροπής και των ΗΠΑ προκειμένού να εξευρεθεί ικανοποιητική λύση στο πόβλημα μόνο μια επιπλέον τροποποίηση, της νομοθεσίας των ΗΠΑ σχετικά με τους κανόνες καταγωγής των κλωστοϋφαντουργικών θα μπορούσε να αποκαταστήσει την ασφάλεια των κοινοτικών εξαγωγέων. Ως εκ τούτου, η Ευρωπαϊκή Επιτροπή υποστήριξε την άποψη ότι μέχρις ότου το Κογκρέσο των ΗΠΑ εξετάσει μια τέτοια τροπολογία, περαιτέρω διαβουλεύσεις με τη διοίκηση των ΗΠΑ δεν θα παρήγαγαν τελικά και ικανοποιητικά αποτελέσματα, δεδομένου ότι η εν λόγω διοίκηση δεν είχε την εξουσία να αναλάβει δεσμεύσεις.(9) Ως εκ τούτου, εκτός αν υποβληθεί πρόταση νόμου για την τροποποίηση των αμερικανικών κανόνων καταγωγής για τα κλωστοϋφαντουργικά προϊόντα στο αμερικανικό Κογκρέσο, με σκοπό τη θέσπιση νομοθεσίας που να συμμορφούται πλήρως προς τις υποχρεώσεις των ΗΠΑ οι οποίες απορρέουν από το Γύρο της Ουρουγουάης, η Επιτροπή θεωρεί ότι είναι προς το συμφέρον της Κοινότητας να ενεργήσει ταχέως κατά των ΗΠΑ μέσω επίσημων ενεργειών.(10) Απόφαση της Επιτροπής για την έναρξη διαδικασίας διευθέτησης διαφοράς στον ΠΟΕ, η οποία λήφθηκε σύμφωνα με το άρθρο 14 του κανονισμού, δημοσιεύθηκε στην Επίσημη Εφημερίδα των Ευρωπαϊκών Κοινοτήτων της 4ης Μαρτίου 1997(4).(11) Στις 22 Μαΐου 1997, η Ευρωπαϊκή Κοινότητα ζήτησε διαβουλεύσεις με τις Ηνωμένες Πολιτείες της Αμερικής στο πλαίσιο του Παγκόσμιου Οργανισμού Εμπορίου (WT/DS85/1) σύμφωνα με το άρθρο 4 του μνημονίου για τους κανόνες και τις διαδικασίες που διέπουν την διευθέτηση διαφορών, το άρθρο 8 παράγραφος 4 της συμφωνίας για τα κλωστοϋφαντουργικά και τα είδη ένδυσης, το άρθρο 7 της συμφωνίας για τους κανόνες καταγωγής, το άρθρο 14 παράγραφος 1 της συμφωνίας για τα τεχνικά εμπόδια στο εμπόριο (συμφωνία ΤΒΤ) και το άρθρο ΧΧΙΙ της γενικής συμφωνίας δασμών και εμπορίου 1994 ("GATT 94") όσον αφορά την τροποποίηση των κανόνων καταγωγής που εφαρμόζουν οι ΗΠΑ για τα κλωστοϋφαντουργικά και τα είδη ένδυσης.(12) Στην αίτηση για διαβουλεύσεις τονίζεται ότι το άρθρο 2 παράγραφος 4 της συμφωνίας για τα κλωστοϋφαντουργικά και τα είδη ένδυσης όρίζει ότι δεν θα εισαχθούν νέοι περιορισμοί όσον αφορά προϊόντα ή μέλη. Το άρθρο 4 παράγραφος 2 της ίδιας συμφωνίας προβλέπει ότι τροποποιήσεις που επέρχονται στην εφαρμογή ή τη διαχείριση περιορισμών που κοινοποιούνται στον ΠΟΕ δεν πρέχει να ανατρέπουν την ισορροπία μεταξύ δικαιωμάτων και υποχρεώσεων των μελών, να επηρεάζουν αρνητικά την πρόσβαση ενός μέλους, να εμποδίζουν την πλήρη χρησιμοποίηση της πρόσβασης αυτής και να διαταράσσουν το εμπόριο κατά την έννοια της συμφωνίας. Προς το σκοπό αυτό, η Ευρωπαϊκή Κοινότητα είναι της άποψης ότι οι αλλαγές που επέφεραν οι ΗΠΑ το 1995 στους κανόνες καταγωγής δημιουργεί ακριβώς αυτά τα αποτελέσματα και ότι οι Ηνωμένες Πολιτείες έπρεπε να έχουν προβεί σε διαβουλεύσεις, με την Κοινότητα πριν από την εφαρμογή των αλλαγών αυτών, σύμφωνα με το άρθρο 4 παράγραφος 4 της συμφωνίας.(13) Στην αίτηση για διαβουλεύσεις αμφισβητείται επιπλέον η συμβατότητα των προαναφερθεισών αλλαγών στους κανόνες καταγωγής με το άρθρο 2 της συρφωνίας για τους κανόνες καταγωγής, το οποίο περιέχει τους όρους που πρέπει να πληροί ένα μέλος όταν τροποποιεί τους κανόνες καταγωγής κατά τη μεταβατική περίοδο. Οι όροι αυτοί προβλέπουν, μεταξύ άλλων, ότι οι κανόνες καταγωγής δεν χρησημοποιούνται ως μέσα επιδίωξης, αμέσως ή εμμέσως, εμπορικών στόχων, ότι δεν επιφέρουν από μόνοι τους περιορισμούς, στρεβλώσεις ή διαταράξεις του διεθνούς εμπορίου και ότι η διαχείρισή τους πρέπει να γίνεται με συνεκτικό, ομοιόμορφο, αμερόληπτο και ορθολογικό τρόπο. Η Κοινότητα εξέφρασε την άποψη ότι οι κανόνες καταγωγής που θέσπισαν οι ΗΠΑ το 1995 δεν πληρούν τις απαιτήσεις αυτές.(14) Τέλος, στην αίτηση για διαβουλεύσεις εκφράζεται η άποψη ότι οι απαίτησεις των ΗΠΑ όσον αφορά την αναγραφή της χώρας καταγωγής αντιστοιχούν σε τεχνικό κανονισμό κατά την έννοια του παραρτήματος Ι της συμφωνίας ΤΒΤ και ότι ο τρόπος εφαρμογής τους, μετά την τροποποίηση των κανόνων καταγωγής των ΗΠΑ, δεν εγγυώνται στα εισαγόμενα κοινοτικά προϊόντα μεταχείριση ισότιμη με αυτήν που παραχωρείται στα εγχώρια προϊόντα· όμως, η διακριτική μεταχείριση δεν είναι συμβατή με το άρθρο ΙΙΙ της GΑΤΤ 1994 και με το άρθρο 2 της συμφωνίας ΤΒΤ.Γ. ΣΥΝΕΧΙΣΗ ΤΗΣ ΕΡΕΥΝΑΣ(15) Εν τω μεταξύ η έρευνα συνεχίστηκε με σκοπό να διερευνηθούν ακριβέστερα οι επιπτώσεις της πρακτικής των ΗΠΑ επί των κοινοτίκών εξαγωγών όσον αφορά τα συγκεκριμένα προϊόντα.(16) Στις 28 Μαΐου 1997, διαβιβάστηκε στα κράτη μέλη της ΕΚ έκθεση σχετικά με την έρευνα. Από τα αποτελέσματα της έρευνας επιβεβαιώθηκε ότι οι νέοι κανόνες καταγωγής που εισήγαγαν οι ΗΠΑ την 1η Ιουλίου 1996 αντίκεινται στο άρθρο 2 παράγραφος 4 και στο άρθρο 4 παράγραφος 2 της συμφωνίας ΠΟΕ για τα κλωστοϋφαντουργικά και τα είδη ένδυσης, στο άρθρο 2 της συμφωνίας ΠΟΕ για τους κανόνες καταγωγής, στο άρθρο 2 της συμφωνίας ΤΒΤ και στο άρθρο ΙΙΙ της GATT 1994. Σύμφωνα με την Επιτροπή, η εφαρμογή του συστήματος αυτού επηρεάζει αρνητικά τις κοινοτιές εξαγωγές στις ΗΠΑ βαμμένων και τυπωμένων υφασμάτων και προϊόντων χου προέρχονται από τα υφάσματα αυτά (όπως εσάρπες, σεντόνια και τραπεζομάντιλα, μαντήλια κ.λπ.) και ότι η Ιταλία θιγόταν ιδιαίτερα από την κατάσταση αυτή.Δ. ΔΙΑΠΡΑΓΜΑΤΕΥΘΕΙΣΑ ΛΥΣΗ(17) Η διαδικασία διευθέτησης της διαφοράς του ΠΟΕ ανεστάλη στις 15 Ιουλίου 1997, ενόψει ενδεχόμενης λύσης που διεφάνη κατά τις διαπραγματεύσεις και η οποία ενεγράφη σε πρακτικά που συνήφθησαν μεταξύ των δύο μερών την ίδια ημέρα. Σύρφωνα με τα πρακτικά αυτά, η διοίκηση των ΗΠΑ συμφώνησε να επιφέρει νομοθετικές αλλαγές με σκοπό να επανεισαγάγει τους κανόνες καταγωγής που ίσχυαν πριν υπό το νόμο για το Γύρο της Ουρουγουάης όσον αφορά τα κλωστοϋφαντουργικά που θίγονται από τη διαδικασία. Η λύση αυτή κοινοποιήθηκε στον πρόεδρο του οργάνου διευθέτησης των διαφορών του ΠΟΕ στις 11 Φεβρουαρίου 1998. Δυστυχώς, οι Ηνωμένες Πολιτείες δεν τήρησαν τις υποχρεώσεις τους όπως περιέχονται στα προαναφερθέντα πρακτικά. Για το λόγο αυτό, κατά την άποψη της Ευρωπαϊκής Κοινότητας, η κατάσταση παραμένει ασύμβατη ως προς τις υποχρεώσεις των ΗΠΑ στο πλαίσιο του ΠΟΕ.(18) Στις 25 Νοεμβρίου 1998 υποβλήθηκε νέα αίτηση για διαβουλεύσεις στο πλαίσιο του ΠΟΕ (WT/DS151/1). Οι διαβουλεύσεις πραγματοποιήθηκαν στη Γενεύη στις 15 Ιανουαρίου 1999, παρουσία του Σαλβαδόρ, των Ονδούρων, του Χονγκ Κονγκ (Κίνα), της Ινδίας, της Ιαπωνίας, του Πακιστάν και της Ελβετίας. Οι διαβουλεύσεις αυτές δεν κατέληξαν σε εξεύρεση λύσης.(19) Μετά από περαιτέρω διμερείς διατραγματεύσεις, οι Ηνωμένες Πολιτείες και η ΕΚ κατέληξαν τελικά σε μιά κοινή βάση διευθέτησης της διαφοράς και στις 16 Αυγούστου 1999 και τα δύο μέρη υπέγραψαν δεύτερα πρακτικά. Στο νέο αυτό συμβιβασμό λήφθηκε υπόψη το γεγονός ότι τα πρακτικά του 1997 δεν οδήγησαν σε ταχεία επίλυση και κατά συνέπεια συμφωνήθηκε να τροποποιηθούν τα πρακτικά του 1997. Η νέα ρύθμιση υποχρέωνε τη διοίκηση των ΗΠΑ να θεσπίσει νομοθεσία που τροποποιούσε τις απαιτήσεις για τους κανόνες καταγωγής στο τμήμα 334 του νόμου για τις συμφωνίες του Γύρου της Ουρουγουάης με τρόπο ώστε η βαφή, η τύπωση και δύο ή περισσότερες εργασίες τελειώματος να προσδίδουν την καταγωγή σε ορισμένα υφάσματα και εμπορεύματα. Ειδικότερα, συμφωνήθηκε ότι: 1. η διοίκηση των ΗΠΑ θα υποβάλει στο Κογκρέσο σχέδιο νόμου συνημμένο στα πρακτικά με το οποίο τροποποιούνται οι κανόνες καταγωγής που ορίζονται στο 19 U.S.C. 3592 και καταβάλλει κάθε δυνατή προσπάθεια να εξασφαλίσει ότι το Κογκρέσο θα εγκρίνει το νόμο αυτό αμέσως και οι νέοι κανόνες σχετικά με τις θεωρήσεις θα επιτρέπουν τη χρησιμοποίηση μιας ενιαίας θεωρημένης άδειας/απόδειξης εισαγωγής για διαδοχικές αποστολές κλωστοϋφαντουργικών προϊόντων από βαμβάκι ή από μεικτές ίνες περιεκτικότητας σε βαμβάκι τουλάχιστον 16 % κατά βάρος και εξάγονται από την ΕΚ ή προϊόντα από βαμβάκι όταν τα προϊόντα αυτά κατασκευάζονται στην ΕΚ από ύφασμα που βάφεται και τυπώνεται στην ΕΚ και έχει υποστεί στην ΕΚ δύο ή περισσότερες εργασίες τελειώματος.(20) Κατ' εφαρμογή του σημείου 2 των πρακτικών, η διοίκηση των ΗΠΑ δημοσίευσε στον ομοσπονδιακό κατάλογο της 6ης Δεκεμβρίου 1999 (τόμος 64 ΝΟ 233/ανακοινώσεις) τροπολογία για τις απαιτήσεις θεώρησης εξαγωγής, και ποσοστώσεων για ορισμένα κλωστοϋφαντουργικά προϊόντα που παράγονται και κατασκευάζονται σε όλες τις χώρες και τελειοποιούνται στην Ευρωπαϊκή Κοινότητα ("Amendment of Export Visa and Quota Requirements for Certain Teχtile Products Produced and Manufactured in All Countries and Made Up in the European Community"). Με το νόμο αυτό τροποποιείται το σύστημα θεώρησης και ποσοστώσεων των Ηνωμένων Πολιτειών ώστε να επιτρέπεται η χρησιμοποίηση ενός ενιαίου θεωρημένου εγγράφου για ορισμένους τύπους προϊόντων που εξάγονται από την ΕΚ από τις 16 Αυγούστου 1999 και μετά. Πρόκειται για κλωστοϋφαντουργικά προϊόντα από βαμβάκι ή από μεικτές ίνες περιεκτικότητας σε βαμβάκι τουλάχιστον 16 % κατά βάρος και εξάγονται από την ΕΚ ή προϊόντα από βαμβάκι που κατασκευάζονται στην ΕΚ από ύφασμα, εφόσον βάφονται και τυπώνονται στην ΕΚ και έχουν υποστεί στην ΕΚ δύο ή περισσότερες εργασίες τελειώματος, και υπό τον όρο ότι η αρχική θεωρημένη απόδειξη/άδεια ισχύει και δεν γίνεται υπέρβαση της ποσότητας.(21) Κατ' εφαρμογή του σημείου 1 των πρακτικών, τροποποίηση των κανόνων καταγωγής των ΗΠΑ επισυνάφθηκε στο νόμο για το εμπόριο και την ανάπτυξη του 2000 ("Trade and Development Act 2000"). Ο νόμος αυτός εγκρίθηκε από τη Βουλή των Αντιπροσώπων των ΗΠΑ στις 2 Μαΐου 2000, από τη Γερουσία των ΗΠΑ στις 11 Μαΐου 2000 και υπογράφηκε από τον πρόεδρο στις 21 Μαΐου 2000.(22) Στο τμήμα 405 με τίτλο "αποσαφήνιση του τμήματος 33 του νόμου για τις συμφωνίες του Γύρου της Ουρουγουάης" ("Clarification of Section 33 of the Uruguay Round Agreements Act"), επανεισάγονται οι κανόνες καταγωγής που ίσχυαν για ορισμένα προϊόντα πριν από το νόμο για τη συμφωνίες του Γύρου της Ουρουγουάης. Ειδικότερα, οι νέοι κανόνες προσδίδουν την καταγωγή της χώρας στην οποία η βαφή, η τύπωση και δύο ή περισσότερες εργασίες τελειώματος πραγματοποιήθηκαν σε υφάσματα που κατατάσσονται βάσει του εναρμονισμένου συστήματος (ΕΣ) ως μετάξι, βαμβάκι, χειροποίητες και φυτικές ίνες. Ισχύει επίσης για διάφορα προϊόντα που ταξινομούνται σε δεκαοκτώ συγκεκριμένες κλάσεις του ΕΣ (κυρίως πλατέα προϊόντα), με εξαίρεση τα είδη που παρασκευάζονται από βαμβάκι, μαλλί ή μεικτές ίνες περιεκτικότητας σε βαμβάκι τουλάχιστον 16 % κατά βάρος.(23) Μετά από προσεκτική εξέταση της "τροπολογίας για τις απαιτήσεις θεώρησης εξαγωγής και ποσοστώσεων για ορισμένα κλωστοϋφαντουργικά προϊόντα που παράγονται και κατασκευάζονται σε όλες τις χώρες και τελειοποιούνται στην Ευρωταϊκή Κοινότητα" και του τμήματος 405 του νόμου για το εμπόριο και την ανάπτυξη του 2000, και μετά ατό διαβουλεύσεις με τον καταγγέλλοντα ο οποίος εξέφρασε την ικανοποίησή του, η Ευρωπαϊκή Επιτροπή συνεπέρανε ότι το τμήμα 405 του νόμου για το εμπόριο και την ανάπτύξη του 2000 καλύπτει τις δεσμεύσεις που είχαν αναλάβει οι ΗΠΑ με την απόφαση της 16ης Αυγούστου 1999 και ότι πραγματικά αίρονται τα εμπόδια στο εμπόριο που αναφέρονται στη καταγγελία της Federtessilc της 11η Οκτωβρίου 1996.Ε. ΣΥΣΤΑΣΗ(24) Η διαδικασία εξέτασης σχετικά με τις αλλαγές που επέφεραν οι Ηνωμένες Πολιτείες της Αμερικής στους κανόνες καταγωγής τους για τα κλωστοϋφαντουργικά και τα είδη ένδυσης πρέπει, κατά συνέπεια, να τερματιστεί,ΑΠΟΦΑΣΙΖΕΙ:Άρθρο μόνοΤερματίζεται η διαδικασία εξέτασης σχετικά με τις αλλαγές που επέφεραν οι Ηνωμένες Πολιτείες της Αμερικής στους κανόνες καταγωγής τους για τα κλωστοϋφαντουργικά προϊόντα και τα είδη ένδυσης, η οποία κινήθηκε στις 22 Νοεμβρίου 1996.Βρυξέλλες, 20 Οκτωβρίου 2000.Για την ΕπιτροπήPascal LamyΜέλος της Επιτροπής(1) ΕΕ L 349 της 31.12.1994, σ. 71.(2) ΕΕ L 41 της 23.2.1995, σ. 3.(3) ΕΕ C 351 της 22.11.1996, σ. 6.(4) ΕΕ L 62 της 4.3.1997, σ. 43.


title: 2007/247/ΕΚ: Απόφαση του Συμβουλίου, της 19ης Απριλίου 2007 , σχετικά με την κοινοτική συμμετοχή στην αύξηση του κεφαλαίου του Ευρωπαϊκού Ταμείου Επενδύσεων

text:
               25.4.2007

               EL

               Επίσημη Εφημερίδα της Ευρωπαϊκής Ένωσης

               L 107/5

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 19ης Απριλίου 2007
   σχετικά με την κοινοτική συμμετοχή στην αύξηση του κεφαλαίου του Ευρωπαϊκού Ταμείου Επενδύσεων
   (2007/247/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 94/375/ΕΚ του Συμβουλίου, της 6ης Ιουνίου 1994, για τη συμμετοχή της Κοινότητας ως μέλους στο Ευρωπαϊκό Ταμείο Επενδύσεων (1), και ιδίως το άρθρο 3,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:

               (1)

               Το εγκεκριμένο κεφάλαιο του Ευρωπαϊκού Ταμείου Επενδύσεων («Ταμείο»), καθορίσθηκε κατά την ίδρυση του Ταμείου σε 2 δισεκατ. ευρώ, που υποδιαιρούνταν σε 2 000 μερίδια, ονομαστικής αξίας 1 εκατ. ευρώ έκαστο. Σύμφωνα με το άρθρο 7 παράγραφος 1 του καταστατικού του Ευρωπαϊκού Ταμείου Επενδύσεων (3) (εφεξής «καταστατικό»), το αναληφθέν κεφάλαιο καταβάλλεται κατά ποσοστό 20 %.

               (2)

               Κατ’ εφαρμογή της απόφασης 94/375/ΕΚ, η Κοινότητα, εκπροσωπούμενη από την Επιτροπή, έχει εγγραφεί για 600 μερίδια του Ταμείου, ονομαστικής αξίας 600 εκατ. ευρώ, εκ των οποίων καταβάλλονται τα 120 εκατ. ευρώ.

               (3)

               Οι πράξεις εγγυοδοσίας και απόκτησης συμμετοχών σε εταιρικό κεφάλαιο δεν δύνανται να υπερβαίνουν τα ανώτατα όρια που καθορίζονται από το άρθρο 26 του καταστατικού ή από τη Γενική Συνέλευση του Ταμείου. Τα ανώτατα όρια εξαρτώνται από το μέγεθος του κεφαλαίου του Ταμείου και των ιδίων πόρων. Επειδή αναμένεται ότι οι ίδιοι πόροι του Ταμείου θα εξαντληθούν έως τα μέσα του 2007, και, κατά συνέπεια, το Ταμείο δεν θα είναι σε θέση να συνεχίσει τις πράξεις του με ίδιους πόρους, το Διοικητικό Συμβούλιο πρότεινε να αυξηθεί κατά 50 % το εγκεκριμένο κεφάλαιο του Ταμείου σε ονομαστικούς όρους.

               (4)

               Το Συμβούλιο Ecofin, της 14ης Μαρτίου 2006, ενέκρινε έκθεση για τις προτάσεις που υπέβαλε ο όμιλος της Ευρωπαϊκής Τράπεζας Επενδύσεων (εφεξής «όμιλος της ΕΤΕπ»), για να ενισχυθεί η συνεισφορά του ομίλου της ΕΤΕπ στην προώθηση της μεγέθυνσης και της απασχόλησης στην Ευρωπαϊκή Ένωση, η οποία περιλαμβάνει την πρόταση για αύξηση του κεφαλαίου του Ταμείου.

               (5)

               Το Ευρωπαϊκό Συμβούλιο, στις 23 και 24 Μαρτίου 2006, εξέφρασε την ικανοποίησή του για τη συνεισφορά του ομίλου της ΕΤΕπ και κάλεσε τους αρμόδιους φορείς να λάβουν τα απαραίτητα συνοδευτικά μέτρα, λαμβανομένης υπόψη της τελικής συμφωνίας για το δημοσιονομικό πλαίσιο 2007-2013.

               (6)

               Η εγγραφή της Κοινότητας στα νέα μερίδια θα στηρίξει την υλοποίηση της στρατηγικής της Λισσαβόνας και θα συμβάλει στην επίτευξη των κοινοτικών στόχων για τις μικρομεσαίες επιχειρήσεις, τη δημιουργία απασχόλησης, την καινοτομία, την έρευνα και ανάπτυξη, τη συνοχή και την περιφερειακή πολιτική, και τη διεύρυνση.

               (7)

               Η διάθεση κονδυλίου 100 εκατ. ευρώ στον προϋπολογισμό για την αύξηση του κεφαλαίου του Ταμείου συνάδει με την τελική συμφωνία για το δημοσιονομικό πλαίσιο 2007-2013.

               (8)

               Οι εγγραφές στα νέα μερίδια θα πρέπει να πραγματοποιηθούν από τους μετόχους του Ταμείου, κατά την κρίση τους, σε περίοδο τεσσάρων ετών, από το 2007 έως το τέλος του 2010, λαμβανομένων, εκ παραλλήλου, υπόψη των συμφερόντων των μετόχων του χρηματοπιστωτικού ιδρύματος και της Ευρωπαϊκής Τράπεζας Επενδύσεων καθώς και των δημοσιονομικών περιορισμών της Κοινότητας. Η τιμή των νέων μεριδίων θα πρέπει να καθορίζεται ετησίως και να βασίζεται στο μαθηματικό τύπο της καθαρής αξίας ενεργητικού που έχει συμφωνηθεί από τους μετόχους του Ταμείου.

               (9)

               Τα ετήσια μερίσματα που εισπράχθηκαν για την κοινοτική συμμετοχή στο Ταμείο από το 1995 έως το 2006 έχουν επιστραφεί δεόντως στον κοινοτικό προϋπολογισμό. Κατά τα έτη 2007-2010, τα εισπραττόμενα μερίσματα θα πρέπει να θεωρούνται ως έσοδα για ειδικό προορισμό και να χρησιμοποιούνται για να καλυφθεί μέρος του κόστους της αύξησης κεφαλαίου. Με τον τρόπο αυτό, θα πρέπει να αυξηθεί το ύψος των πόρων του προϋπολογισμού που διατίθενται για την αύξηση κεφαλαίου, στηρίζοντας έτσι το στόχο διατήρησης της κοινοτικής συμμετοχής στο κεφάλαιο του Ταμείου σε ποσοστό 30 %.

               (10)

               Μέχρι σήμερα, η Επιτροπή διαβίβαζε τις ετήσιες εκθέσεις του Ταμείου στο Ευρωπαϊκό Κοινοβούλιο και το Συμβούλιο. Για να απλουστευθεί η διαδικασία υποβολής εκθέσεων, είναι απαραίτητο να προβλεφθεί ότι το Ταμείο θα πρέπει να διαβιβάζει απευθείας την ετήσια έκθεσή του και την ετήσια έκθεση του Ελεγκτικού Συνεδρίου στο Ευρωπαϊκό Κοινοβούλιο και το Συμβούλιο.

               (11)

               Θα διασφαλισθούν ο απαραίτητος συντονισμός, η συνέργεια και η συμπληρωματικότητα μεταξύ των ενεργειών του Ταμείου και της Ευρωπαϊκής Τράπεζας Επενδύσεων και των κοινοτικών χρηματοπιστωτικών ιδρυμάτων προς όφελος των μικρομεσαίων επιχειρήσεων και, κατά περίπτωση, άλλων χρηματοπιστωτικών ιδρυμάτων,

         ΑΠΟΦΑΣΙΖΕΙ:
   Άρθρο 1
   Επιπλέον της τρέχουσας συμμετοχής της στο Ευρωπαϊκό Ταμείο Επενδύσεων («Ταμείο»), η Κοινότητα εγγράφεται στο Ταμείο για έως 300 μερίδια, ονομαστικής αξίας 1 εκατ. ευρώ έκαστο. Η εγγραφή στα μερίδια και οι ετήσιες πληρωμές πραγματοποιούνται σύμφωνα με τους όρους και τις προϋποθέσεις που εγκρίνονται από τη Γενική Συνέλευση του Ταμείου.
   Άρθρο 2
   Η Κοινότητα αγοράζει τα νέα μερίδια στη διάρκεια τετραετούς περιόδου αρχής γενομένης το 2007. Κατά τη διάρκεια της περιόδου 2007-2010, τα μερίσματα που εισπράττονται για την κοινοτική συμμετοχή στο Ταμείο θεωρούνται έσοδα για ειδικό προορισμό, σύμφωνα με το άρθρο 18 παράγραφος 2 του κανονισμού (ΕΚ, Ευρατόμ), αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (4), για να καλυφθεί μέρος του κόστους της εγγραφής.
   Επιπλέον, συνολικό ποσό έως 100 εκατ. ευρώ διατίθεται για ολόκληρη την περίοδο από τον γενικό προϋπολογισμό της Ευρωπαϊκής Ένωσης για να καλυφθεί το εναπομένον κόστος. Οι δημοσιονομικές αναλήψεις υποχρεώσεων μπορούν να υποδιαιρεθούν σε ετήσιες δόσεις κατά τη διάρκεια τεσσάρων ετών, σύμφωνα με το άρθρο 76 παράγραφος 3 του κανονισμού (ΕΚ, Ευρατόμ) αριθ. 1605/2002.
   Άρθρο 3
   Η Επιτροπή υποβάλλει στο Συμβούλιο αξιολόγηση της δραστηριότητας των ίδιων πόρων του Ταμείου έως τις 31 Ιουλίου 2012.
   Άρθρο 4
   Το Ταμείο αποστέλλει την ετήσια έκθεσή του και την ετήσια έκθεση του Ελεγκτικού Συνεδρίου στο Ευρωπαϊκό Κοινοβούλιο και το Συμβούλιο.
   Άρθρο 5
   Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 19 Απριλίου 2007.

      Λουξεμβούργο, 19 Απριλίου 2007.

            Για το Συμβούλιο

            Η Πρόεδρος

         B. ZYPRIES

      (1)  ΕΕ L 173 της 7.7.1994, σ. 12.

      (2)  Γνώμη που διατυπώθηκε στις 29 Μαρτίου 2007 (δεν έχει ακόμα δημοσιευθεί στην Επίσημη Εφημερίδα).

      (3)  ΕΕ L 173 της 7.7.1994, σ. 1. Καταστατικό όπως τροποποιήθηκε στις 19 Ιουνίου 2000 από τη Γενική Συνέλευση του Ευρωπαϊκού Ταμείου Επενδύσεων (ΕΕ C 225 της 10.8.2001, σ. 2).

      (4)  ΕΕ L 248 της 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).


title: Αίτηση άρσης της ασυλίας του Frank Vanhecke #Απόφαση του Ευρωπαϊκού Κοινοβουλίου της 18ης Νοεμβρίου 2008 σχετικά με την αίτηση άρσης της ασυλίας του Frank Vanhecke (2008/2092(IMM))

text:
               22.1.2010

               EL

               Επίσημη Εφημερίδα της Ευρωπαϊκής Ένωσης

               CE 16/76

         Αίτηση άρσης της ασυλίας του Frank Vanhecke
   P6_TA(2008)0537
   Απόφαση του Ευρωπαϊκού Κοινοβουλίου της 18ης Νοεμβρίου 2008 σχετικά με την αίτηση άρσης της ασυλίας του Frank Vanhecke (2008/2092(IMM))
   (2010/C 16 E/19)

      Το Ευρωπαϊκό Κοινοβούλιο,

               —

               έχοντας υπόψη την αίτηση άρσης της ασυλίας του Frank Vanhecke, που διαβίβασε, κατόπιν αιτήσεως του εισαγγελέα του Deendermonde, ο υπουργός δικαιοσύνης του Βασιλείου του Βελγίου, και που ανακοινώθηκε στην ολομέλεια στις 10 Απριλίου 2008,

               —

               αφού άκουσε τον Frank Vanhecke, σύμφωνα με το άρθρο 7, παράγραφος 3, του Κανονισμού του,

               —

               έχοντας υπόψη τα άρθρα 9 και 10 του Πρωτοκόλλου περί των προνομίων και ασυλιών των Ευρωπαϊκών Κοινοτήτων της 8ης Απριλίου 1965, καθώς και το άρθρο 6, παράγραφος 2, της Πράξης περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία της 20ής Σεπτεμβρίου 1976,

               —

               έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων με ημερομηνία 12 Μαΐου 1964 και 10 Ιουλίου 1986 (1),

               —

               έχοντας υπόψη τα άρθρα 58 και 59 του Βελγικού Συντάγματος,

               —

               έχοντας υπόψη το άρθρο 6, παράγραφος 2, και το άρθρο 7 του Κανονισμού του,

               —

               έχοντας υπόψη την έκθεση της Επιτροπής Νομικών Θεμάτων (A6-0421/2008),

         1.   αποφασίζει να άρει την ασυλία του Frank Vanhecke·
   2.   αναθέτει στον Πρόεδρό του να διαβιβάσει άμεσα την παρούσα απόφαση και την έκθεση της αρμόδιας επιτροπής προς τις αρμόδιες αρχές του Βασιλείου του Βελγίου.

      (1)  Υπόθεση 101/63, Wagner/Fohrmann και Krier, Συλλογή 1964, σελ. 397, και υπόθεση 149/85 Wybot κατά Faure και άλλων, Συλλογή 1986, σελ. 2403.


title: 2010/600/ΕΕ: Απόφαση του Συμβουλίου, της 1ης Οκτωβρίου 2010 , για το διορισμό στην Επιτροπή των Περιφερειών ενός τακτικού μέλους από τη Γερμανία

text:
               7.10.2010

               EL

               Επίσημη Εφημερίδα της Ευρωπαϊκής Ένωσης

               L 264/15

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 1ης Οκτωβρίου 2010
   για το διορισμό στην Επιτροπή των Περιφερειών ενός τακτικού μέλους από τη Γερμανία
   (2010/600/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010 το Συμβούλιο εξέδωσε τις αποφάσεις 2009/1014/ΕΕ και 2010/29/ΕΕ για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015 (1).

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Wolfgang GIBOWSKI,

         ΑΠΟΦΑΣΙΖΕΙ:
   Άρθρο 1
   Διορίζεται στην Επιτροπή των Περιφερειών ως τακτικό μέλος για το εναπομένον διάστημα της τρέχουσας εντολής, ήτοι έως τις 25 Ιανουαρίου 2015:

               —

               η κ. Martina KROGMANN

                  Staatssekretärin

                  Bevollmächtigte des Landes Niedersachsen beim Bund

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 1 Οκτωβρίου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 348 της 29.12.2009, σ. 22 και ΕΕ L 12 της 19.1.2010, σ. 11.


Avis juridique important

|

31983D0370

83/370/ΕΟΚ: Απόφαση του Συμβουλίου της 25ης Ιουλίου 1983 για την τροποποίηση της απόφασης 80/1186/ΕΟΚ περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα

Επίσημη Εφημερίδα αριθ. L 204 της 28/07/1983 σ. 0061 - 0062 Ισπανική ειδική έκδοση: Κεφάλαιο 11 τόμος 18 σ. 0251  Πορτογαλική ειδική έκδοση : Κεφάλαιο 11 τόμος 18 σ. 0251

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 25ης Ιουλίου 1983  για την τροποποίηση της απόφασης 80/1186/ΕΟΚ περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα  (83/370/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1), όπως τροποποιήθηκε με την απόφαση 81/559/ΕΟΚ (2), και ιδίως το άρθρο 143,  την πρόταση της Επιτροπής,  Εκτιμώντας:  ότι η δεύτερη σύμβαση ΑΚΕ-ΕΟΚ εφαρμόζεται στη Μπελίζ από τις 5 Μαρτίου 1982 και στην Αντίγκουα-και-Βαρβούδα από τις 30 Ιουλίου 1982·  ότι το Συμβούλιο, με την απόφαση 83/369/ΕΟΚ (3), τροποποίησε τα ποσά που τίθενται στη διάθεση του Ευρωπαϊκού Ταμείου Αναπτύξεως (1979) όσον αφορά τα κράτη ΑΚΕ αφενός, και τις υπερπόντιες χώρες και εδάφδη αφετέρου·  ότι πρέπει να τροποποιηθεί το ποσό που προβλέπεται στο άρθρο 83 της απόφασης 80/1186/ΕΟΚ,  ΑΠΟΦΑΣΙΖΕΙ:  Άρθρο 1  Η απόφαση 80/1186/ΕΟΚ τροποποιείται ως εξής:  1. το άρθρο 83 αντιακαθίσταται από το ακόλουθο κείμενο:  «Άρθρο 83  Κατά τη διάρκεια ισχύος της παρούσας απόφασης, το συνολικό ποσό των χρηματοδοτικών εισφορών της Κοινότητας ανέρχεται σε 90,8 εκατομμύρια ECU.  Το ποσό αυτό περιλαμβάνει:  1. 75,8 εκατομμύρια ECU στα πλαίσια του Ευρωπαϊκού Ταμείου Αναπτύξεως, καλούμενο στο εξής «Ταμείο», τα οποία κατανέμονται ως εξής:  α) 66,8 εκατομμύρια ECU για τους σκοπούς που καθορίζονται στα άρθρα 79 και 80, από τα οποία:  - 39,3 εκατομμύρια ECU υπό μορφή επιδοτήσεων,  - 20,5 εκατομμύρια ECU υπό μορφή ειδικών δανείων,  - 7 εκατομμύρια ECU υπό μορφή επισφαλών κεφαλαίων,  β) για τους σκοπούς που καθορίζονται στον τίτλο ΙΙ, μέχρι 9 εκατομμύρια ECU υπό μορφή μεταφορών για τη σταθεροποίηση των εσόδων από εξαγωγές.  2. Για σκοπούς που καθορίζονται στα άρθρα 79 και 80, μέχρι 15 εκατομμύρια ECU, υπό μορφή δανείων της Τράπεζας που χορηγούνται από τους ιδίους πόρους της σύμφωνα με τις προϋποθέσεις που προβλέπονται από το καταστατικό της. Τα δάνεια αυτά συνοδεύονται, σύμφωνα με τις προϋποθέσεις που προβλέπονται στο άρθρο 87, από επιδότηση του επιτοκίου σε ποσοστό 3 %, η επιβάρυνση της οποίας καταλογίζεται στο ποσό των επιδοτήσεων που προβλέπονται στο σημείο 1 υπό α).  3. Τα ποσά που προβλέπονται υπό μορφή επιδοτήσεων και ειδικών δανείων, δηλαδή 59,8 εκατομμύρια ECU, μετά την αφαίρεση κονδυλίων για μέτρα περιφερειακής συνεργασίας και για έκτακτες ενισχύσεις, προβλέπονται στο άρθρο 114 παράγραφος 2 και στο άρθρο 117 αντίστοιχα, καθώς και του ποσού που προβλέπονται, ενδεχομένως, για την επιδότηση των δανείων της Τράπεζας, κατανέμονται με τον ακόλουθο τρόπο:  - υπερπόντια γαλλικά εδάφη: 18 εκατομμύρια ECU,  - ολλανδικές Αντίλλες: 20 εκατομμύρια ECU,  - υπερπόντιες χώρες και εδάφη της Μεγάλης Βρετανίας: 5,3 εκατομμύρια ECU.»  2. στο παράρτημα Ι σημείο 4, οι ενδείξεις «Μπελίζ» και « Αντίγκουα» διαγράφονται.  Άρθρο 2  Η παρούσα απόφαση εφαρμόζεται από την 1η Ιουλίου 1983.  Έγινε στις Βρυξέλλες, στις 25 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 361 της 31. 12. 1980, σ. 1.  (2) ΕΕ αριθ. L 203 της 23. 7. 1981, σ. 49.  (3) Βλέπε σ. 59 της παρούσας Επίσημης Εφημερίδας.


title: Απόφαση της Επιτροπής, της 20ής Δεκεμβρίου 2006 , σχετικά με τη συγκρότηση επιστημονικής ομάδας εμπειρογνωμόνων για τις ονομασίες προέλευσης, τις γεωγραφικές ενδείξεις και τα εγγυημένα παραδοσιακά ιδιότυπα προϊόντα

text:
               6.2.2007

               EL

               Επίσημη Εφημερίδα της Ευρωπαϊκής Ένωσης

               L 32/177

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 20ής Δεκεμβρίου 2006
   σχετικά με τη συγκρότηση επιστημονικής ομάδας εμπειρογνωμόνων για τις ονομασίες προέλευσης, τις γεωγραφικές ενδείξεις και τα εγγυημένα παραδοσιακά ιδιότυπα προϊόντα
   (2007/71/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), καθορίζει τις προϋποθέσεις που πρέπει να πληροί μια ονομασία προέλευσης προκειμένου να καταχωριστεί σε κοινοτικό επίπεδο ως προστατευόμενη ονομασία προέλευσης (ΠΟΠ) ή ως προστατευόμενη γεωγραφική ένδειξη (AOP).

               (2)

               Ο κανονισμός (ΕΚ) αριθ. 509/2006 του Συμβουλίου, της 20ής Μαρτίου 2006, για τα γεωργικά προϊόντα και τα τρόφιμα που χαρακτηρίζονται ως εγγυημένα παραδοσιακά ιδιότυπα προϊόντα (2), καθορίζει τις προϋποθέσεις που πρέπει να πληροί μια ονομασία προκειμένου να καταχωριστεί και να προστατευθεί σε κοινοτικό επίπεδο ως εγγυημένο παραδοσιακό ιδιότυπο προϊόν (STG).

               (3)

               Για την επίλυση ορισμένων πολύπλοκων επιστημονικών και τεχνικών προβλημάτων που ενδέχεται να εμφανιστούν κατά την εξέταση των προϋποθέσεων που επιτρέπουν την καταχώριση μιας προστατευόμενης ονομασίας προέλευσης, μιας προστατευόμενης γεωγραφικής ένδειξης ή ενός εγγυημένου παραδοσιακού ιδιότυπου προϊόντος, η Επιτροπή ενδεχομένως να χρειαστεί να προσφύγει στην εμπειρογνωμοσύνη ειδικών οι οποίοι συνέρχονται στο πλαίσιο μιας συμβουλευτικής ομάδας.

               (4)

               Η ομάδα πρέπει να απαρτίζεται από επαγγελματίες υψηλού επιπέδου οι οποίοι να καλύπτουν ένα ευρύ φάσμα επιστημονικών και τεχνικών κλάδων, σχετικών με τον κλάδο της γεωργίας και των γεωργικών προϊόντων διατροφής, με τις επιστήμες του ανθρώπου ή τα δικαιώματα πνευματικής ιδιοκτησίας.

               (5)

               Είναι επομένως σκόπιμο να συγκροτηθεί επιστημονική ομάδα εμπειρογνωμόνων για τις ονομασίες προέλευσης, τις προστατευόμενες γεωγραφικές ενδείξεις και τα εγγυημένα παραδοσιακά ιδιότυπα προϊόντα, να προσδιοριστεί η αποστολή της και να καθοριστεί η δομή της.

               (6)

               Η επιστημονική επιτροπή για τις ονομασίες προέλευσης, τις γεωγραφικές ενδείξεις και τις βεβαιώσεις ιδιοτυπίας η οποία συστήθηκε με την απόφαση 93/53/ΕΟΚ της Επιτροπής (3) πρέπει να διαλυθεί,

         ΑΠΟΦΑΣΙΖΕΙ:
   Άρθρο 1
   Συγκροτείται επιστημονική ομάδα εμπειρογνωμόνων για τις ονομασίες προέλευσης, τις γεωγραφικές ενδείξεις και τα εγγυημένα παραδοσιακά ιδιότυπα προϊόντα, εφεξής καλούμενη «η ομάδα».
   Άρθρο 2
   Αποστολή
   Η Επιτροπή μπορεί να συμβουλευθεί την ομάδα για κάθε θέμα που αφορά την προστασία των γεωγραφικών ενδείξεων και των ονομασιών προέλευσης γεωργικών προϊόντων και τροφίμων καθώς και τα εγγυημένα παραδοσιακά ιδιότυπα γεωργικά προϊόντα και τρόφιμα, ιδίως δε:

               —

               εάν μια συγκεκριμένη ονομασία για την οποία έχει υποβληθεί αίτηση καταχώρισης πληροί τα κριτήρια που αναφέρονται στο άρθρο 2 του κανονισμού (ΕΚ) αριθ. 510/2006, και κυρίως το δεσμό με το περιβάλλον και τη γεωγραφική προέλευση ή/και φήμη,

               —

               εάν ένα συγκεκριμένο όνομα για το οποίο έχει υποβληθεί αίτηση καταχώρισης πληροί τα κριτήρια που αναφέρονται στα άρθρα 2, 4 και 5 του κανονισμού (ΕΚ) αριθ. 509/2006, και κυρίως τα κριτήρια όσον αφορά τον παραδοσιακό ή/και ιδιότυπο χαρακτήρα του,

               —

               τον κοινόχρηστο χαρακτήρα μιας ονομασίας,

               —

               την αξιολόγηση των κριτηρίων σχετικά με τη θεμιτή φύση των εμπορικών συναλλαγών και τον κίνδυνο να προκληθεί σύγχυση στον καταναλωτή σε περιπτώσεις σύγκρουσης μεταξύ της ονομασίας προέλευσης ή της γεωγραφικής ένδειξης, αφενός, και των ονομασιών προέλευσης και γεωγραφικών ενδείξεων που έχουν ήδη καταχωρισθεί, των εμπορικών σημάτων, των ονομάτων φυτικών ποικιλιών ή ζωικών φυλών, των ομωνύμων ονομασιών και των ονομασιών υφιστάμενων προϊόντων που κυκλοφορούν νομίμως στο εμπόριο, αφετέρου,

               —

               κάθε άλλο ζήτημα που παρουσιάζει ιδιαίτερο ενδιαφέρον όσον αφορά το πεδίο αρμοδιότητας της ομάδας.

         Ο πρόεδρος της ομάδας μπορεί να υποδείξει στην Επιτροπή ότι είναι σκόπιμο να γνωμοδοτήσει η ομάδα για ένα συγκεκριμένο ζήτημα.
   Η Επιτροπή μπορεί, κατά περίπτωση, να ζητήσει από την ομάδα να γνωμοδοτήσει για συγκεκριμένο ζήτημα εντός καθορισμένης προθεσμίας.
   Άρθρο 3
   Σύνθεση — Διορισμός
   1.   Τα μέλη της ομάδας διορίζονται από την Επιτροπή με επιλογή μεταξύ των εμπειρογνωμόνων οι οποίοι ανταποκρίθηκαν σε πρόσκληση υποβολής υποψηφιοτήτων και διαθέτουν εξαιρετικά προσόντα όσον αφορά τις τεχνικές και επιστημονικές πτυχές που συνδέονται με τα πεδία του άρθρου 2, καλύπτουν δε, συλλογικά, το ευρύτερο δυνατόν φάσμα επιστημονικών και τεχνικών πεδίων και, τηρουμένου του κριτηρίου αυτού, κατανέμονται γεωγραφικά με τρόπο που αντανακλά την ποικιλομορφία των ζητημάτων και των επιστημονικών προσεγγίσεων στην Κοινότητα.
   2.   Η ομάδα είναι ενδεκαμελής.
   Οι υποψήφιοι που κρίνονται κατάλληλοι να συμμετάσχουν στην ομάδα αλλά δεν διορίστηκαν, καλούνται να περιληφθούν σε εφεδρικό κατάλογο. Ο εφεδρικός κατάλογος μπορεί να χρησιμοποιηθεί από την Επιτροπή για την επιλογή υποψηφίων για την αντικατάσταση μελών της ομάδας.
   3.   Ισχύουν οι ακόλουθες διατάξεις:

               —

               τα μέλη διορίζονται προσωπικά και καλούνται να συμβουλεύουν την Επιτροπή ανεξάρτητα από κάθε εξωτερική παραίνεση. Δεν μεταβιβάζουν τις αρμοδιότητές τους σε άλλο μέλος ή σε τρίτο πρόσωπο,

               —

               η θητεία των μελών είναι τριετής, ανανεώσιμη. Ωστόσο, θεωρώντας ως ημερομηνία έναρξης της θητείας την ημερομηνία διορισμού που αναφέρεται στην παράγραφο 1, τα μέλη δεν μπορούν να ασκήσουν τα καθήκοντά τους για περισσότερες από τρεις συνεχείς θητείες. Τα μέλη ασκούν τα καθήκοντά τους έως την αντικατάστασή τους ή την ανανέωση της θητείας τους,

               —

               τα μέλη που δεν είναι πλέον σε θέση να συμβάλλουν αποτελεσματικά στις εργασίες της ομάδας, που υποβάλλουν παραίτηση ή που δεν πληρούν τις προϋποθέσεις που προβλέπονται στο πρώτο ή στο δεύτερο εδάφιο της παρούσας παραγράφου ή στο άρθρο 287 της συνθήκης ίδρυσης της Ευρωπαϊκής Κοινότητας, είναι δυνατόν να αντικατασταθούν για την υπόλοιπη διάρκεια της θητείας τους,

               —

               τα μέλη υποβάλλουν ετησίως γραπτή δήλωση δέσμευσης ότι θα ενεργούν προς όφελος του δημοσίου συμφέροντος καθώς και δήλωση συμφερόντων αναφέροντας είτε την απουσία είτε την ύπαρξη οποιουδήποτε συμφέροντος θα μπορούσε να θεωρηθεί ότι επηρεάζει την ανεξαρτησία τους,

               —

               τα ονόματα των μελών δημοσιεύονται στο δικτυακό τόπο της ΓΔ Γεωργίας και Αγροτικής Ανάπτυξης και στην Επίσημη Εφημερίδα της Ευρωπαϊκής Ένωσης, σειρά C. Η συλλογή, η διαχείριση και η δημοσίευση των ονομάτων των μελών πραγματοποιούνται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (4), σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα.

         Άρθρο 4
   Λειτουργία
   1.   Η ομάδα εκλέγει έναν πρόεδρο και δύο αντιπροέδρους μεταξύ των μελών της. Η εκλογή διενεργείται με απλή πλειοψηφία των μελών.
   2.   Σε συμφωνία με την Επιτροπή, μπορούν να συγκροτηθούν υποομάδες για την εξέταση συγκεκριμένων ζητημάτων με θητεία που καθορίζεται από την ομάδα· οι υποομάδες διαλύονται με τη λήξη της θητείας τους.
   3.   Ο εκπρόσωπος της Επιτροπής μπορεί να καλέσει εμπειρογνώμονες ή παρατηρητές που διαθέτουν ειδική ικανότητα σε ένα από τα θέματα της ημερήσιας διάταξης για να συμμετάσχει στις εργασίες της ομάδας ή των υποομάδων όταν το κρίνει χρήσιμο ή σκόπιμο.
   4.   Οι πληροφορίες που λαμβάνονται στο πλαίσιο της συμμετοχής στις εργασίες της ομάδας ή των υποομάδων δεν επιτρέπεται να δημοσιοποιούνται όταν η Επιτροπή έχει διευκρινίσει ότι αφορούν ζητήματα εμπιστευτικού χαρακτήρα.
   Τα μέλη δεν μπορούν να χρησιμοποιήσουν για επαγγελματικούς σκοπούς τις πληροφορίες που περιήλθαν εις γνώσιν τους κατά την άσκηση των καθηκόντων τους ως μέλη της ομάδας.
   5.   Η ομάδα και οι υποομάδες της συνεδριάζουν κατά κανόνα σε χώρο της Επιτροπής, σύμφωνα με τις διαδικασίες και το χρονοδιάγραμμα που αυτή έχει ορίσει. Χρέη γραμματείας εκτελεί η Επιτροπή. Στις συνεδριάσεις μπορούν να συμμετέχουν ενδιαφερόμενοι υπάλληλοι άλλων υπηρεσιών της Επιτροπής.
   6.   Η ομάδα εγκρίνει τον εσωτερικό της κανονισμό με βάση τους πρότυπους διαδικαστικούς κανόνες που εγκρίθηκαν από την Επιτροπή.
   7.   Οι υπηρεσίες της Επιτροπής μπορούν να δημοσιεύσουν στο Διαδίκτυο, στην πρωτότυπη γλώσσα του αντίστοιχου εγγράφου, τις αιτήσεις γνωμοδότησης, τις ημερήσιες διατάξεις, τα πρακτικά και τις γνώμες που ενέκρινε η ομάδα. Μπορούν επίσης να δημοσιεύσουν υπό τους ίδιους όρους κάθε έγγραφο εργασίας της ομάδας.
   Άρθρο 5
   Έξοδα συνεδρίασης
   Τα οδοιπορικά και τα έξοδα διαμονής των μελών, των εμπειρογνωμόνων και των παρατηρητών τα οποία συνδέονται με τις δραστηριότητες της ομάδας επιστρέφονται από την Επιτροπή σύμφωνα με τις διατάξεις που ισχύουν στην Επιτροπή. Η άσκηση των καθηκόντων διεξάγεται αμισθί.
   Τα έξοδα συνεδριάσεων καλύπτονται εντός των ορίων των κονδυλίων που τίθενται στη διάθεση της αρμόδιας υπηρεσίας στο πλαίσιο της ετήσιας διαδικασίας κατανομής πόρων.
   Άρθρο 6
   Κατάργηση
   Η απόφαση 93/53/ΕΟΚ καταργείται.
   Ωστόσο, η επιτροπή που έχει συσταθεί με την ανωτέρω απόφαση εξακολουθεί να εκτελεί τα καθήκοντά της έως ότου η Επιτροπή ενημερώσει τα μέλη της ότι η ομάδα που συστήνεται με την παρούσα απόφαση ανέλαβε καθήκοντα.
   Άρθρο 7
   Έναρξη ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Δεκεμβρίου 2006.

            Για την Επιτροπή

         Mariann FISCHER BOEL

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ L 93 της 31.3.2006, σ. 1.

      (3)  ΕΕ L 13 της 21.1.1993, σ. 16. Απόφαση όπως τροποποιήθηκε τελευταία με την απόφαση 97/656/ΕΚ (ΕΕ L 277 της 10.10.1997, σ. 30).

      (4)  ΕΕ L 8 της 12.1.2001, σ. 1.


title: Απόφαση (ΕΕ) 2017/1368 του Συμβουλίου, της 11ης Μαΐου 2017, για την υπογραφή, εξ ονόματος της Ευρωπαϊκής Ένωσης και των κρατών μελών της, και προσωρινή εφαρμογή του τρίτου πρόσθετου πρωτοκόλλου της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               27.7.2017

               EL

               Επίσημη Εφημερίδα της Ευρωπαϊκής Ένωσης

               L 196/1

         ΑΠΌΦΑΣΗ (ΕΕ) 2017/1368 ΤΟΥ ΣΥΜΒΟΥΛΊΟΥ
   της 11ης Μαΐου 2017
   για την υπογραφή, εξ ονόματος της Ευρωπαϊκής Ένωσης και των κρατών μελών της, και προσωρινή εφαρμογή του τρίτου πρόσθετου πρωτοκόλλου της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 217, σε συνδυασμό με το άρθρο 218 παράγραφος 5,
   Έχοντας υπόψη την πράξη προσχώρησης της Δημοκρατίας της Κροατίας και ιδίως το άρθρο 6 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 της πράξης προσχώρησης της Δημοκρατίας της Κροατίας, η προσχώρηση της Κροατίας στη, μεταξύ άλλων, συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (1) («συμφωνία») πρέπει να συμφωνηθεί με τη σύναψη πρωτοκόλλου στην εν λόγω συμφωνία («πρωτόκολλο»). Σύμφωνα με τη συμφωνία, για την εν λόγω προσχώρηση πρέπει να εφαρμόζεται απλοποιημένη διαδικασία, βάσει της οποίας το πρωτόκολλο συνάπτεται από το Συμβούλιο, που αποφασίζει ομόφωνα εξ ονόματος των κρατών μελών, και από την ενδιαφερόμενη τρίτη χώρα.

               (2)

               Στις 14 Σεπτεμβρίου 2012 το Συμβούλιο εξουσιοδότησε την Επιτροπή να αρχίσει διαπραγματεύσεις με τις ενδιαφερόμενες τρίτες χώρες ενόψει της προσχώρησης της Κροατίας στην Ένωση. Οι διαπραγματεύσεις με τη Χιλή ολοκληρώθηκαν επιτυχώς με τη μονογράφηση του πρωτοκόλλου στις 9 Ιουλίου 2015 στις Βρυξέλλες.

               (3)

               Το πρωτόκολλο θα πρέπει να υπογραφεί.

               (4)

               Θα πρέπει να εφαρμοστεί προσωρινά το πρωτόκολλο, εν αναμονή της ολοκλήρωσης των διαδικασιών για την έναρξη ισχύος του,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η υπογραφή, εξ ονόματος της Ένωσης και των κρατών μελών της, του τρίτου πρόσθετου πρωτοκόλλου της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση, υπό την επιφύλαξη της σύναψης του εν λόγω πρωτοκόλλου.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ένωσης και των κρατών μελών της.
   Άρθρο 3
   Το πρωτόκολλο εφαρμόζεται προσωρινά από 1ης Ιουλίου 2013, σύμφωνα με το άρθρο 14 παράγραφος 2 αυτού, εν αναμονή της ολοκλήρωσης των αναγκαίων διαδικασιών για την έναρξη ισχύος του.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 11 Μαΐου 2017.

            Για το Συμβούλιο

            Ο Πρόεδρος

         C. CARDONA

      (1)  ΕΕ L 352 της 30.12.2002, σ. 3.


Avis juridique important

|

31994D0048

94/48/ΕΚ: Απόφαση του Συμβουλίου της 20ής Δεκεμβρίου 1993 για τη σύναψη πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου

Επίσημη Εφημερίδα αριθ. L 025 της 29/01/1994 σ. 0021 - 0021 Φινλανδική ειδική έκδοση: Κεφάλαιο 11 τόμος 28 σ. 0032  Σουηδική ειδική έκδοση: Κεφάλαιο 11 τόμος 28 σ. 0032

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για τη σύναψη πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός,  και της Ρουμανίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου (94/48/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,  τα συμπεράσματα του Ευρωπαϊκού Συμβουλίου της Κοπεγχάγης, της 21ης και 22ας Ιουνίου 1993,  την πρόταση της Επιτροπής,  Εκτιμώντας:  ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα και της ευρωπαϊκής συμφωνίας με την Ρουμανία- ότι θα πρέπει να εγκριθεί αυτό το πρόσθετο πρωτόκολλο,  ΑΠΟΦΑΣΙΖΕΙ:   Άρθρο 1  Το πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου, και της ευρωπαϊκής συμφωνίας μεταξύ  των Ευρωπαϊκών Κοινοτήτων και των κρατών μελών τους, αφενός, και της Ρουμανίας αφετέρου, εγκρίνεται εξ ονόματος της Ευρωπαϊκής Κοινότητας.  Το κείμενο του πρόσθετου πρωτοκόλλου επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρόσθετο πρωτόκολλο δεσμεύοντας την Ευρωπαϊκή Κοινότητα.  Ο Πρόεδρος του Συμβουλίου πραγματοποιεί την κοινοποίηση που προβλέπεται στο άρθρο 8 του πρόσθετου πρωτοκόλλου εξ ονόματος της Ευρωπαϊκής Κοινότητας.  Βρυξέλλες, 20 Δεκεμβρίου 1993.  Για το Συμβούλιο Ο Πρόεδρος W. CLAES


Avis juridique important

|

32003D0174

2003/174/ΕΚ: Απόφαση του Συμβουλίου, της 6ης Μαρτίου 2003, σχετικά με τη θέσπιση τριμερούς κοινωνικής συνόδου κορυφής για τη μεγέθυνση και την απασχόληση

Επίσημη Εφημερίδα αριθ. L 070 της 14/03/2003 σ. 0031 - 0033

Απόφαση του Συμβουλίουτης 6ης Μαρτίου 2003σχετικά με τη θέσπιση τριμερούς κοινωνικής συνόδου κορυφής για τη μεγέθυνση και την απασχόληση(2003/174/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 202,την πρόταση της Επιτροπής,Εκτιμώντας τα ακόλουθα:(1) Οι κοινωνικοί εταίροι συμπράττουν στην υλοποίηση της συντονισμένης στρατηγικής για την απασχόληση, την οποία χάραξε το Ευρωπαϊκό Συμβούλιο του Λουξεμβούργου στις 20 και 21 Νοεμβρίου 1997, στο πλαίσιο της μόνιμης επιτροπής απασχόλησης που συστάθηκε με την απόφαση 70/532/ΕΟΚ του Συμβουλίου, της 14ης Δεκεμβρίου 1970, περί σύστασης της μόνιμης επιτροπής απασχόλησης των Ευρωπαϊκών Κοινοτήτων(1).(2) Το Ευρωπαϊκό Συμβούλιο της Κολωνίας της 3ης και 4ης Ιουνίου 1999 έθεσε τις βάσεις για έναν μακροοικονομικό διάλογο με τη συμμετοχή αντιπροσώπων του Συμβουλίου, της Επιτροπής, της Ευρωπαϊκής Κεντρικής Τράπεζας και των κοινωνικών εταίρων.(3) Το Ευρωπαϊκό Συμβούλιο της Λισαβόνας της 23ης και 24ης Μαρτίου 2000 καθόρισε έναν νέο στρατηγικό στόχο για την προσεχή δεκαετία και συμφώνησε ότι, για την επίτευξη του στόχου αυτού, απαιτείται μία συνολική στρατηγική με σκοπό τη συνολοκλήρωση των διαρθρωτικών μεταρρυθμίσεων, της συντονισμένης ευρωπαϊκής στρατηγικής για την απασχόληση, της κοινωνικής προστασίας και των μακροοικονομικών πολιτικών, στο πλαίσιο του συντονισμού των γενικών οικονομικών πολιτικών των κρατών μελών. Στην ανακοίνωσή της "Ευρωπαϊκός κοινωνικός διάλογος, δύναμη για καινοτομία και αλλαγή", η Επιτροπή υπογραμμίζει ότι η τριμερής κοινωνική σύνοδος κορυφής μπορεί να συμβάλει στη συζήτηση αυτών των θεμάτων.(4) Στην κοινή τους εισήγηση προς το Ευρωπαϊκό Συμβούλιο του Λάκεν, της 14ης και 15ης Δεκεμβρίου 2001, οι κοινωνικοί εταίροι επεσήμαναν ότι η μόνιμη επιτροπή απασχόλησης δεν είχε οδηγήσει σε παρόμοια συνολοκλήρωση των συνεννοήσεων και ότι δεν ανταποκρινόταν στις ανάγκες για συνοχή και συνέργεια μεταξύ των διαφόρων διαδικασιών στις οποίες αυτοί συμμετέχουν. Πρότειναν, επομένως, ότι θα πρέπει να καταργηθεί και ότι θα πρέπει να θεσπισθεί μια νέα μορφή τριμερών διαβουλεύσεων.(5) Στην ίδια κοινή εισήγηση οι κοινωνικοί εταίροι πρότειναν την τυπική θεσμοθέτηση των συναντήσεών τους με την τρόικα σε επίπεδο αρχηγών κρατών και κυβερνήσεων και με την Επιτροπή, οι οποίες διεξάγονται από το 1997 στα πλαίσια της διαδικασίας του Λουξεμβούργου, την παραμονή των Ευρωπαϊκών Συμβουλίων. Από το Δεκέμβριο του 2000, οι συναντήσεις αυτές καλούνται "κοινωνικές σύνοδοι κορυφής". Στις συναντήσεις αυτές συμμετέχουν ο Πρόεδρος της Επιτροπής και η τρόικα των αρχηγών κρατών και κυβερνήσεων, παρουσία των υπουργών Απασχόλησης και Κοινωνικών Υποθέσεων και των κοινωνικών εταίρων που εκπροσωπούνται από την ένωση των συνομοσπονδιών της βιομηχανίας και των εργοδοτών της Ευρώπης (UNICE), το ευρωπαϊκό κέντρο δημόσιων επιχειρήσεων και επιχειρήσεων γενικού οικονομικού συμφέροντος (CEEP), την ευρωπαϊκή ένωση βιοτεχνικών και μικρομεσαίων επιχειρήσεων (UEAPME), την ευρωπαϊκή συνομοσπονδία συνδικάτων (CES), την οργάνωση Eurocadres και την ευρωπαϊκή συνομοσπονδία στελεχών επιχειρήσεων (CEC).(6) Το Ευρωπαϊκό Συμβούλιο του Λάκεν σημείωσε τη βούληση των κοινωνικών εταίρων να αναπτύξουν και να αρθρώσουν καλύτερα το διάλογο για τις διάφορες πτυχές της στρατηγικής της Λισαβόνας. Συμφωνήθηκε ότι, εφεξής, πριν από κάθε εαρινό Ευρωπαϊκό Συμβούλιο, θα διεξάγεται τέτοια κοινωνική σύνοδος κορυφής. Αυτό επιβεβαιώθηκε από το Ευρωπαϊκό Συμβούλιο της Βαρκελώνης στις 15 και 16 Μαρτίου 2002.(7) Η παρούσα απόφαση δεν θίγει την οργάνωση και τη λειτουργία του κοινωνικού διαλόγου στα διάφορα κράτη μέλη.(8) Στο πλαίσιο της διεύρυνσης και της ανάπτυξης αυτόνομου κοινωνικού διαλόγου, η μέγιστη δυνατή αντιπροσώπευση καθώς και η νομιμοποίηση και η αποτελεσματικότητα της διαβούλευσης με τους κοινωνικούς εταίρους έχουν υπέρτατη σπουδαιότητα. Για το σκοπό αυτό, είναι αναγκαίο να ληφθεί υπόψη η μελέτη της Επιτροπής με θέμα την αντιπροσωπευτικότητα των κοινωνικών εταίρων καθώς και τον αναθεωρημένο κατάλογο των οργανώσεων που συμμετέχουν σε όλες τις διαστάσεις του κοινωνικού διαλόγου σε ευρωπαϊκό επίπεδο, και ο κατάλογος αυτός θα πρέπει να ενημερωθεί,ΑΠΟΦΑΣΙΖΕΙ:Άρθρο 1ΘέσπισηΘεσπίζεται τριμερής κοινωνική σύνοδος κορυφής για τη μεγέθυνση και την απασχόληση (στο εξής καλούμενη "σύνοδος κορυφής").Άρθρο 2ΚαθήκονΗ σύνοδος κορυφής έχει ως καθήκον να εξασφαλίζει, τηρώντας τη συνθήκη και σεβόμενη τις αρμοδιότητες των οργάνων και οργανισμών της Κοινότητας, τη συνεχή συνεννόηση μεταξύ του Συμβουλίου, της Επιτροπής και των κοινωνικών εταίρων. Δίδει στους κοινωνικούς εταίρους, σε ευρωπαϊκό επίπεδο, τη δυνατότητα να συμβάλλουν, στο πλαίσιο του κοινωνικού διαλόγου, στις διάφορες συνιστώσες της συνολοκληρωμένης οικονομικής και κοινωνικής στρατηγικής, συμπεριλαμβανομένης της διάστασης της αειφόρου ανάπτυξης, όπως αυτή χαράχθηκε από το Ευρωπαϊκό Συμβούλιο της Λισαβόνας το Μάρτιο του 2000 και συμπληρώθηκε από το Ευρωπαϊκό Συμβούλιο του Γκέτεμποργκ, τον Ιούνιο του 2001. Για το σκοπό αυτό, η σύνοδος κορυφής βασίζεται στις εργασίες και τις συζητήσεις μεταξύ του Συμβουλίου, της Επιτροπής και των κοινωνικών εταίρων, οι οποίες έχουν προηγηθεί στα διάφορα προβλεπόμενα fora συνεννοήσεων σχετικά με τα οικονομικά και κοινωνικά θέματα και τα προβλήματα της απασχόλησης.Άρθρο 3Σύνθεση1. Η σύνοδος κορυφής απαρτίζεται από ανώτατου επιπέδου εκπροσώπους της εκάστοτε προεδρίας του Συμβουλίου, των δύο επομένων προεδριών, της Επιτροπής και των κοινωνικών εταίρων.Εξασφαλίζεται επίσης η παρουσία των υπουργών των τριών προαναφερομένων προεδριών καθώς και των Επιτρόπων, που είναι αρμόδιοι για τα θέματα απασχόλησης και κοινωνικών υποθέσεων.Αναλόγως της ημερήσιας διάταξης, είναι δυνατό να κληθούν να συμμετάσχουν και άλλοι υπουργοί των τριών προεδριών καθώς και άλλοι Επίτροποι.2. Οι εκπρόσωποι των κοινωνικών εταίρων χωρίζονται σε δύο ισοπληθείς αντιπροσωπείες, αποτελούμενες από δέκα αντιπροσώπους των εργαζομένων και δέκα αντιπροσώπους των εργοδοτών, λαμβάνοντας υπόψη ότι πρέπει να εξασφαλίζεται η ισόρροπη συμμετοχή ανδρών και γυναικών.Κάθε αντιπροσωπεία αποτελείται από αντιπροσώπους ευρωπαϊκών διεπαγγελματικών οργανώσεων γενικού χαρακτήρα ή ειδικότερου χαρακτήρα που εκπροσωπούν τα συμφέροντα του επιβλέποντος και του διοικητικού προσωπικού και τις μικρές και μεσαίες επιχειρήσεις σε ευρωπαϊκό επίπεδο.Ο τεχνικός συντονισμός της αντιπροσωπείας των εργαζομένων αναλαμβάνεται από την ευρωπαϊκή συνομοσπονδία συνδικάτων (CES), της δε αντιπροσωπείας των εργοδοτών από την ένωση των συνομοσπονδιών της βιομηχανίας και των εργοδοτών της Ευρώπης (UNICE). Η CES και η UNICE εξασφαλίζουν ότι, στις συμβολές τους, λαμβάνονται δεόντως υπόψη οι γνώμες που έχουν εκφρασθεί από το σύνολο των ειδικών και τομεακών οργανώσεων και περιλαμβάνουν στις αντιπροσωπείες τους, αναλόγως των περιπτώσεων, εκπροσώπους ορισμένων εξ αυτών.Άρθρο 4Προετοιμασία1. Την ημερήσια διάταξη της συνόδου κορυφής καθορίζουν από κοινού η προεδρία του Συμβουλίου, η Επιτροπή και οι διεπαγγελματικές οργανώσεις εργαζομένων και εργοδοτών που συμμετέχουν στις εργασίες της συνόδου κορυφής κατά τις προπαρασκευαστικές συνεδριάσεις.2. Όσον αφορά τα θέματα της ημερήσιας διάταξης, διεξάγεται συζήτηση στο πλαίσιο του Συμβουλίου με τη σύνθεση "Απασχόληση, Κοινωνική Πολιτική, Υγεία και Καταναλωτές".3. Τη γραμματεία της συνόδου κορυφής εξασφαλίζει η Επιτροπή, η οποία μεριμνά ιδίως για την έγκαιρη διανομή των εγγράφων. Για την προετοιμασία και τη διοργάνωση των συνεδριάσεων, η γραμματεία της συνόδου κορυφής φροντίζει να γίνουν οι κατάλληλες επαφές με την CES και την UNICE, οι οποίες είναι υπεύθυνες για το συντονισμό των αντίστοιχων αντιπροσωπειών τους.Άρθρο 5Λειτουργία1. Η σύνοδος κορυφής συνέρχεται τουλάχιστον μία φορά κατ' έτος. Μια συνεδρίαση πρέπει να πραγματοποιείται πριν από το εαρινό Ευρωπαϊκό Συμβούλιο.2. Η σύνοδος κορυφής προεδρεύεται από κοινού από τον Πρόεδρο του Συμβουλίου και από τον Πρόεδρο της Επιτροπής.3. Τις συνεδριάσεις της συνόδου κορυφής συγκαλούν οι συμπροεδρεύοντες, με δική τους πρωτοβουλία, σε συνεννόηση με τους κοινωνικούς εταίρους.Άρθρο 6ΕνημέρωσηΟι συμπροεδρεύοντες εκπονούν συγκεφαλαιωτικό κείμενο των συζητήσεων της συνόδου κορυφής, για την ενημέρωση των οικείων συνθέσεων του Συμβουλίου και του ευρέως κοινού.Άρθρο 7ΚατάργησηΗ απόφαση 1999/207/ΕΚ καταργείται από την ημερομηνία της πρώτης συνεδρίασης της συνόδου κορυφής.Άρθρο 8Έναρξη ισχύοςΗ παρούσα απόφαση αρχίζει να ισχύει στις 6 Μαρτίου 2003.Βρυξέλλες, 6 Μαρτίου 2003.Για το ΣυμβούλιοΟ ΠρόεδροςΔ. Ρέππας(1) ΕΕ L 273 της 17.12.1970, σ. 25· απόφαση όπως τροποποιήθηκε τελευταία από την απόφαση 1999/207/ΕΚ (ΕΕ L 72 της 18.3.1999, σ. 33).


Avis juridique important

|

32000D0024

2000/24/ΕΚ: Απόφαση του Συμβουλίου, της 22ας Δεκεμβρίου 1999, για την παροχή εγγύησης της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική)

Επίσημη Εφημερίδα αριθ. L 009 της 13/01/2000 σ. 0024 - 0026

ΑΠΟΦΑΣΗ ΤΟΥ ΣΥΜΒΟΥΛΙΟΥτης 22ας Δεκεμβρίου 1999για την παροχή εγγύησης της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική)(2000/24/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) το Ευρωπαϊκό Συμβούλιο της Μαδρίτης της 15ης και 16ης Δεκεμβρίου 1995 επιβεβαίωσε τη σημασία του ρόλου της Ευρωπαϊκής Τράπεζας Επενδύσεων, εφεξής καλούμενης "ΕΤΕπ", ως μέσου συνεργασίας μεταξύ της Κοινότητας και της Λατινικής Αμερικής, και κάλεσε την ΕΤΕπ να εντείνει τις δραστηριότητές της στην περιοχή· τα σχέδια αυτά θα πρέπει να ενδιαφέρουν τόσο την Κοινότητα όσο και τις ενδιαφερόμενες χώρες·(2) το Ευρωπαϊκό Συμβούλιο της Φλωρεντίας της 21ης και 22ας Ιουνίου 1996 υποδέχθηκε ευνοϊκά τα αποτελέσματα της συνόδου κορυφής Ασίας-Ευρώπης, η οποία αποτέλεσε σημείο καμπής στις σχέσεις των δύο ηπείρων·(3) το Ευρωπαϊκό Συμβούλιο του Άμστερνταμ της 16ης και 17ης Ιουνίου 1997 υποδέχθηκε ευνοϊκά τα πορίσματα της δεύτερης Ευρωμεσογειακής Διάσκεψης που πραγματοποιήθηκε στην πόλη Βαλέτα της Μάλτας στις 15 και 16 Απριλίου 1997, η οποία επιβεβαίωσε και πάλι τις αρχές και τους στόχους που είχαν συμφωνηθεί στη Βαρκελώνη το 1995·(4) το Ευρωπαϊκό Συμβούλιο του Λουξεμβούργου της 12ης και 13ης Δεκεμβρίου 1997 κίνησε τη διαδικασία διεύρυνσης με τις χώρες της Ανατολικής και Κεντρικής Ευρώπης και με την Κύπρο·(5) το Ευρωπαϊκό Συμβούλιο του Κάρντιφ της 15ης και 16ης Ιουνίου 1998 χαιρέτισε τις προσπάθειες της Νότιας Αφρικής να εκσυγχρονίσει την οικονομία της και να την εντάξει στο παγκόσμιο εμπορικό σύστημα·(6) η ΕΤΕπ ολοκληρώνει τα τρέχοντα δανειοδοτικά προγράμματα προς την Κεντρική και Ανατολική Ευρώπη, την περιφέρεια της Μεσογείου, την Ασία και τη Λατινική Αμερική και τη Νότια Αφρική σύμφωνα με την απόφαση 97/256/ΕΚ(3), καθώς και τη δανειοδότηση που διέπεται από το πρωτόκολλο χρηματοδοτικής συνεργασίας με την πρώην Γιουγκοσλαβική Δημοκρατία της Μακεδονίας (ΠΓΔΜ), σύμφωνα με την απόφαση 98/348/ΕΚ(4)·(7) το Συμβούλιο κάλεσε την ΕΤΕπ να αναλάβει δραστηριότητες στη Βοσνία-Ερζεγοβίνη· οι δραστηριότητες αυτές είναι πιθανόν να συνεχιστούν, εφόσον υπάρξει θετική έκθεση, όπως ορίζεται στην απόφαση 98/729/ΕΚ(5)·(8) μολονότι η Βοσνία-Ερζεγοβίνη και η ΠΓΔΜ συμπεριελήφθησαν στην περιφέρεια της Κεντρικής και Ανατολικής Ευρώπης μετά την έκδοση της απόφασης 97/256/ΕΚ, η συνολική δανειοδοτική προσπάθεια της ΕΤΕπ υπέρ των υποψηφίων χωρών σ' αυτήν την περιοχή θα πρέπει να αυξηθεί λόγω της σημασίας της προενταξιακής χρηματοδοτικής διευκόλυνσης την οποία σχεδιάζει η ΕΤΕπ όσον αφορά δάνεια για σχέδια σε αυτές τις χώρες χωρίς εγγύηση από τον κοινοτικό προϋπολογισμό ή τα κράτη μέλη·(9) υπό αυτές τις συνθήκες, η ΕΤΕπ θα πρέπει να διασφαλίσει ότι τα εγγυημένα δάνεια που παρέχει στο πλαίσιο της εντολής της για τις χώρες της Κεντρικής και Ανατολικής Ευρώπης θα χρηματοδοτούν κυρίως σχέδια στις χώρες εκείνες που έχουν λιγότερα σχέδια προς χρηματοδότηση από την προενταξιακή χρηματοδοτική διευκόλυνση ή σχέδια σε μη υποψήφιες χώρες·(10) οι συμφωνίες συνεργασίας μεταξύ της Ευρωπαϊκής Κοινότητας και του Νεπάλ, μεταξύ της Ευρωπαϊκής Κοινότητας και της Λαϊκής Δημοκρατίας του Λάος και μεταξύ της Ευρωπαϊκής Κοινότητας και της Υεμένης τέθηκαν σε ισχύ την 1η Ιουνίου 1996, την 1η Δεκεμβρίου 1997 και την 1η Ιουλίου 1998 αντίστοιχα· η συμφωνία συνεργασίας μεταξύ της Ευρωπαϊκής Κοινότητας και της Νότιας Κορέας, υπογράφηκε στις 28 Οκτωβρίου 1996· το Νεπάλ, η Υεμένη, η Νότια Κορέα και η Λαϊκή Δημοκρατία του Λάος θα πρέπει να τύχουν των χρηματοδοτήσεων της ΕΤΕπ στο πλαίσιο της εντολής της για την Ασία και τη Λατινική Αμερική·(11) ενδείκνυται να γίνουν ορισμένες βελτιώσεις στα προγράμματα δραστηριοτήτων ως προς τη διάρκεια και τις καλυπτόμενες χώρες· είναι σκόπιμο να προσαρμοστούν ο γενικός συντελεστής των εγγυήσεων και το μέρος των δανείων τους εμπορικούς κινδύνους του οποίου καλείται να καλύψει η ΕΤΕπ από μη κρατικές εγγυήσεις·(12) το Συμβούλιο καλεί την ΕΤΕπ να συνεχίσει τις πράξεις για τη στήριξη των επενδυτικών σχεδίων που πραγματοποιούνται στις χώρες αυτές, παρέχοντας την εγγύηση που προβλέπεται στην παρούσα απόφαση·(13) τον Ιούνιο του 1996, η Επιτροπή, σε συμφωνία με την ΕΤΕπ, υπέβαλε στο Συμβούλιο πρόταση για ένα νέο σύστημα εγγύησης των δανείων της ΕΤΕπ σε τρίτες χώρες·(14) στις 2 Δεκεμβρίου 1996, το Συμβούλιο ενέκρινε συμπεράσματα για νέες ρυθμίσεις εγγυήσεων όσον αφορά τα δάνεια ΕΤΕπ προς τρίτες χώρες, σύμφωνα με τα οποία εγκρίνεται η προσέγγιση ενός γενικού συστήματος εγγυήσεων, ανεξαρτήτως περιοχών και σχεδίων, και γίνεται δεκτό ένα σύστημα καταμερισμού των κινδύνων σύμφωνα με το σύστημα καταμερισμού των κινδύνων, η ΕΤΕπ θα πρέπει να εξασφαλίζει επαρκείς μη κρατικές εγγυήσεις εκ μέρους τρίτων για τους εμπορικούς κινδύνους. Στην περίπτωση αυτή, η εγγύηση από τον προϋπολογισμό θα καλύπτει μόνο τους πολιτικούς κινδύνους που οφείλονται σε μη μεταφορά συναλλάγματος, απαλλοτρίωση, πόλεμο και εμφύλιες αναταραχές·(15) οι ρυθμίσεις εγγύησης δεν θα πρέπει να επηρεάσουν την εξαίρετη πιστωτική θέση της ΕΤΕπ·(16) ο κανονισμός (ΕΚ, Ευρατόμ) αριθ. 1149/99(6) αναθεώρησε το ποσό-στόχο και το ποσοστό των καταβολών για το Ταμείο Εγγύησης που ιδρύθηκε με τον κανονισμό (ΕΚ, Ευρατόμ) αριθ. 2728/94(7)·(17) η δημοσιονομική προοπτική για την περίοδο 2000-2006 σύμφωνα με τη διοργανική συμφωνία, της 6ης Μαΐου 1999, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού(8) προβλέπει ετήσιο ανώτατο όριο 200 εκατομμυρίων ευρώ όσον αφορά το αποθεματικό για εγγύηση δανείων στον κοινοτικό προϋπολογισμό·(18) η διαχείριση των χρηματοδοτήσεων που χορηγεί η ΕΤΕπ σε επιλέξιμες τρίτες χώρες θα πρέπει να γίνεται σύμφωνα με τα συνήθη κριτήρια και διαδικασίες της ΕΤΕπ, συμπεριλαμβανομένων των κατάλληλων μέτρων ελέγχου, καθώς και σύμφωνα με τους σχετικούς κανόνες και διαδικασίες που αφορούν το Ελεγκτικό Συνέδριο και την Ευρωπαϊκή Υπηρεσία Καταπολέμησης της Απάτης (OLAF), κατά τρόπον ώστε να στηρίζεται η πολιτική της Κοινότητας και να ενισχύεται ο συντονισμός με τα άλλα χρηματοδοτικά μέσα της Κοινότητας· διεξάγονται τακτικές διαβουλεύσεις μεταξύ της ΕΤΕπ και της Επιτροπής για να εξασφαλίζεται ο συντονισμός των προτεραιοτήτων και των δραστηριοτήτων σ' αυτές τις χώρες και για να εκτιμάται η πρόοδος προς την επίτευξη των σχετικών πολιτικών στόχων της Κοινότητας· ο καθορισμός και η περιοδική επανεξέταση των επιχειρησιακών στόχων και η εκτίμηση του βαθμού εκπλήρωσής τους υπάγονται στην αρμοδιότητα του διοικητικού συμβουλίου της ΕΤΕπ· ειδικότερα, οι χρηματοδοτήσεις της ΕΤΕπ στις υποψήφιες χώρες θα πρέπει να αντανακλούν τις προτεραιότητες που έχουν καθοριστεί στις εταιρικές σχέσεις προσχώρησης μεταξύ της Κοινότητας και των χωρών αυτών· κατά τον τρόπο αυτό θα πρέπει να ενισχυθεί σημαντικά η διαφάνεια των δανειοδοτήσεων της ΕΤΕπ δυνάμει της παρούσας απόφασης·(19) από την ημερομηνία κατά την οποία η παρούσα απόφαση παράγει αποτελέσματα, η κοινοτική εγγύηση που καλύπτει την ειδική χρηματοδοτική διευκόλυνση για το σεισμό στην Τουρκία βάσει της απόφασης 1999/786/ΕΚ(9), λαμβάνει τη μορφή επέκτασης της συνολικής εγγύησης δυνάμει της παρούσας απόφασης·(20) η ΕΤΕπ και η Επιτροπή θα εγκρίνουν τις διαδικασίες παροχής της εν λόγω εγγύησης·(21) για την έκδοση της παρούσας απόφασης, η συνθήκη δεν προβλέπει άλλες εξουσίες εκτός από εκείνες που προβλέπονται στο άρθρο 308,ΑΠΟΦΑΣΙΖΕΙ:Άρθρο 11. Η Κοινότητα παρέχει συνολική εγγύηση στην ΕΤΕπ, στην περίπτωση που η τελευταία δεν εισπράξει τις πληρωμές που αντιστοιχούν σε πιστώσεις που έχουν ανοιχθεί, σύμφωνα με τα συνήθη κριτήριά της, και προς υποστήριξη των σχετικών στόχων εξωτερικής πολιτικής της Κοινότητας, για επενδυτικά σχέδια που πραγματοποιούνται στην Κεντρική και Ανατολική Ευρώπη, τις χώρες της Μεσογείου, τη Λατινική Αμερική και Ασία και τη Νότια Αφρική.Η εγγύηση αυτή περιορίζεται στο 65 % του συνολικού ποσού των πιστώσεων που έχουν ανοιχθεί και όλων των σχετικών με αυτές ποσών. Το συνολικό ανώτατο όριο των ανοιχθέντων πιστώσεων ισούται με 18410 εκατομμύρια ευρώ, που κατανέμονται ως ακολούθως:- Κεντρική και Ανατολική Ευρώπη:8680 εκατομμύρια ευρώ,- Μεσογειακές χώρες:6425 εκατομμύρια ευρώ,- Λατινική Αμερική και Ασία:2480 εκατομμύρια ευρώ,- Δημοκρατία της Νότιας Αφρικής:825 εκατομμύρια ευρώ.και καλύπτει περίοδο επτά ετών, η οποία αρχίζει από την 1η Φεβρουαρίου 2000 για την Κεντρική και Ανατολική Ευρώπη, τις χώρες της Μεσογείου, τη Λατινική Αμερική και Ασία και από την 1η Ιουλίου 2000 για τη Νότια Αφρική και λήγει στις 31 Ιανουαρίου 2007 για όλες τις περιοχές.Η Επιτροπή υποβάλλει έκθεση σχετικά με την εφαρμογή της παρούσας απόφασης το αργότερο στις 31 Ιανουαρίου 2004, ή έξι μήνες πριν την έναρξη ισχύος νέων συνθηκών προσχώρησης, και προτείνει ενδεχομένως τροποποιήσεις της παρούσας απόφασης. Το Συμβούλιο θα συζητήσει και θα αποφασίσει σχετικά με τις προτάσεις με ισχύ από την 1η Αυγούστου 2004 ή την ημερομηνία έναρξης ισχύος νέας συνθήκης προσχώρησης.Εάν, κατά τη λήξη της περιόδου δανειοδότησης στις 31 Ιανουαρίου 2007, τα δάνεια που έχει χορηγήσει η ΕΤΕπ δεν έχουν φθάσει τα συνολικά ποσά που αναφέρονται στο δεύτερο εδάφιο, αυτή η περίοδος παρατείνεται αυτόματα κατά έξι μήνες.2. Οι χώρες που καλύπτονται από την παράγραφο 1 είναι:- Κεντρική και Ανατολική Ευρώπη: Αλβανία, Βοσνία-Ερζεγοβίνη, Βουλγαρία, Τσεχική Δημοκρατία, Εσθονία, ΠΓΔΜ, Ουγγαρία, Λετονία, Λιθουανία, Πολωνία, Ρουμανία, Σλοβακική Δημοκρατία και Σλοβενία,- Χώρες της Μεσογείου: Αλγερία, Κύπρος, Αίγυπτος, Ισραήλ, Ιορδανία, Λίβανος, Μάλτα, Μαρόκο, Συρία, Τυνησία, Τουρκία και Λωρίδα της Γάζας/Δυτική Όχθη,- Λατινική Αμερική: Αργεντινή, Βολιβία, Βραζιλία, Χιλή, Κολομβία, Κόστα Ρίκα, Ισημερινός, Γουατεμάλα, Ονδούρα, Μεξικό, Νικαράγουα, Παναμάς, Παραγουάη, Περού, Σαλβαδόρ, Ουρουγουάη και Βενεζουέλα,- Ασία: Μπανγκλαντές, Μπρουνέι, Κίνα, Ινδία, Ινδονησία, Λάος, Μακάο, Μαλαισία, Μογγολία, Νεπάλ, Πακιστάν, Φιλιπίνες, Σιγκαπούρη, Νότια Κορέα, Σρι Λάνκα, Ταϊλάνδη, Βιετνάμ και Υεμένη,- Νότια Αφρική.3. Η ΕΤΕπ καλείται να καλύπτει τον εμπορικό κίνδυνο, σε ποσοστό 30 % των δυνάμει της παρούσας απόφασης δανειοδοτήσεών της, από μη κρατικές εγγυήσεις και, στο μέτρο του δυνατού, βάσει ειδικής περιφερειακής εντολής. Αυτό το ποσοστό διευρύνεται, όποτε είναι δυνατό, εφόσον το επιτρέπει η αγορά.Άρθρο 2Η Επιτροπή ενημερώνει το Ευρωπαϊκό Κοινοβούλιο και το Συμβούλιο κάθε χρόνο για τις πράξεις χορήγησης δανείων και την πρόοδο που σημειώνεται ως προς τον καταμερισμό του κινδύνου σύμφωνα με το άρθρο 1 παράγραφος 3 και συγχρόνως υποβάλλει αξιολόγηση της λειτουργίας του συστήματος και του συντονισμού μεταξύ των χρηματοδοτικών οργανισμών που δραστηριοποιούνται στην περιοχή. Τα στοιχεία που υποβάλλει η Επιτροπή στο Ευρωπαϊκό Κοινοβούλιο και το Συμβούλιο συμπεριλαμβάνουν εκτίμηση της συμβολής της δυνάμει της παρούσας απόφασης δανειοδότησης στην επίτευξη των σχετικών στόχων εξωτερικής πολιτικής της Κοινότητας, όσου λαμβάνονται υπόψη οι επιχειρησιακοί στόχοι και ο κατάλληλος υπολογισμός της εκπλήρωσής τους, ο οποίος γίνεται από την ΕΤΕπ, για τις δανειοδοτήσεις βάσει της παρούσας απόφασης.Για τους σκοπούς που αναφέρονται στο πρώτο εδάφιο, η ΕΤΕπ διαβιβάζει στην Επιτροπή τα κατάλληλα στοιχεία.Άρθρο 3Η ΕΤΕπ και η Επιτροπή ορίζουν τις προϋποθέσεις υπό τις οποίες θα χορηγείται η εγγύηση.Άρθρο 4Η παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 22 Δεκεμβρίου 1999.Για το ΣυμβούλιοΟ ΠρόεδροςK. HEMILÄ(1) ΕΕ C 145 της 26.5.1999, σ. 10.(2) Γνώμη που εκδόθηκε στις 19 Νοεμβρίου 1999 (δεν δημοσιεύθηκε ακόμα στην Επίσημη Εφημερίδα).(3) ΕΕ L 102 της 19.4.1997, σ. 33· απόφαση όπως τροποποιήθηκε τελευταία από την απόφαση 98/729/ΕΚ (ΕΕ L 346 της 22.12.1998, σ. 54).(4) ΕΕ L 155 της 29.5.1998, σ. 53.(5) ΕΕ L 346 της 22.12.1998, σ. 54.(6) ΕΕ L 139 της 2.6.1999, σ. 1.(7) ΕΕ L 293 της 12.11.1994, σ. 1.(8) ΕΕ C 172 της 18.6.1999, σ. 1.(9) ΕΕ L 308 της 3.12.1999, σ. 35.


title: 2011/773/ΕΕ: Απόφαση του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/020 IE/Construction 43 από την Ιρλανδία)

text:
               30.11.2011

               EL

               Επίσημη Εφημερίδα της Ευρωπαϊκής Ένωσης

               L 317/31

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 16ης Νοεμβρίου 2011
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/020 IE/Construction 43 από την Ιρλανδία)
   (2011/773/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών που επιφέρει η παγκοσμιοποίηση στη μορφή του παγκόσμιου εμπορίου και για να τους βοηθήσει να επανενταχθούν στην αγορά εργασίας.

               (2)

               Το πεδίο εφαρμογής του ΕΤΠ διευρύνθηκε για τις αιτήσεις που υποβάλλονται μετά την 1η Μαΐου 2009 με σκοπό να περιλαμβάνεται και η στήριξη σε εργαζομένους η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετησίου ανωτάτου ορίου των 500 εκατ. EUR.

               (4)

               Στις 9 Ιουνίου 2010 η Ιρλανδία υπέβαλε αίτηση για την κινητοποίηση του ΕΤΠ όσον αφορά τις απολύσεις σε 1 560 επιχειρήσεις που δραστηριοποιούνται στον κλάδο 43 της NACE αναθ. 2 («Εξειδικευμένες κατασκευαστικές δραστηριότητες») στις επιπέδου NUTS II περιφέρειες Border, Midlands και Western (IE01) και Southern και Eastern (IE02) στην Ιρλανδία, την οποία συμπλήρωσε με πρόσθετες πληροφορίες έως τις 17 Ιουνίου 2011. Η αίτηση πληροί τις απαιτήσεις που προβλέπονται για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 21 664 148 EUR.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ιρλανδία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 21 664 148 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 16 Νοεμβρίου 2011.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         W. SZCZUKA

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: Απόφαση της Επιτροπής, της 14ης Δεκεμβρίου 2009 , για την τροποποίηση των παραρτημάτων Ι και ΙΙ της απόφασης 2006/766/ΕΚ για την κατάρτιση των καταλόγων τρίτων χωρών και εδαφών από τα οποία επιτρέπονται οι εισαγωγές δίθυρων μαλακίων, εχινοδέρμων, χιτωνοζώων, θαλάσσιων γαστεροπόδων και αλιευτικών προϊόντων [κοινοποιηθείσα υπό τον αριθμό Ε(2009) 9870] (Κείμενο που παρουσιάζει ενδιαφέρον για τον ΕΟΧ)

text:
               15.12.2009

               EL

               Επίσημη Εφημερίδα της Ευρωπαϊκής Ένωσης

               L 328/70

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 14ης Δεκεμβρίου 2009
   για την τροποποίηση των παραρτημάτων Ι και ΙΙ της απόφασης 2006/766/ΕΚ για την κατάρτιση των καταλόγων τρίτων χωρών και εδαφών από τα οποία επιτρέπονται οι εισαγωγές δίθυρων μαλακίων, εχινοδέρμων, χιτωνοζώων, θαλάσσιων γαστεροπόδων και αλιευτικών προϊόντων
   [κοινοποιηθείσα υπό τον αριθμό Ε(2009) 9870]
   (Κείμενο που παρουσιάζει ενδιαφέρον για τον ΕΟΧ)
   (2009/951/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (1), και ιδίως το άρθρο 11 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 854/2004 ορίζει ότι τα προϊόντα ζωικής προέλευσης πρέπει να εισάγονται μόνο από τρίτη χώρα ή τμήμα τρίτης χώρας που περιλαμβάνεται σε κατάλογο, ο οποίος καταρτίζεται σύμφωνα με τον εν λόγω κανονισμό. Επίσης, καθορίζει ειδικούς όρους για τις εισαγωγές δίθυρων μαλακίων, χιτωνοζώων, εχινοδέρμων και θαλάσσιων γαστεροπόδων και αλιευτικών προϊόντων από τρίτες χώρες.

               (2)

               Ο κανονισμός (ΕΚ) αριθ. 854/2004 ορίζει ότι κατά την κατάρτιση και επικαιροποίηση των εν λόγω καταλόγων πρέπει να λαμβάνονται υπόψη οι έλεγχοι της Ένωσης σε τρίτες χώρες και οι εγγυήσεις που παράσχουν οι αρμόδιες αρχές των τρίτων χωρών όσον αφορά τη συμμόρφωση ή την ισοδυναμία με τη νομοθεσία της Ένωσης περί ζωοτροφών και τροφίμων και τους κανόνες για την υγεία των ζώων όπως καθορίζεται στον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2).

               (3)

               Η απόφαση 2006/766/ΕΚ της Επιτροπής, της 6ης Νοεμβρίου 2006, για την κατάρτιση των καταλόγων τρίτων χωρών και εδαφών από τα οποία επιτρέπονται οι εισαγωγές δίθυρων μαλακίων, εχινοδέρμων, χιτωνοζώων, θαλάσσιων γαστεροπόδων και αλιευτικών προϊόντων (3) περιέχει κατάλογο των τρίτων χωρών, οι οποίες πληρούν τα κριτήρια του άρθρου 11 παράγραφος 4 του κανονισμού (ΕΚ) αριθ. 854/2004 και μπορούν, συνεπώς, να εγγυηθούν ότι τα εν λόγω προϊόντα που εξάγονται στην Ευρωπαϊκή Ένωση πληρούν τους υγειονομικούς όρους που προβλέπονται στη νομοθεσία της Ένωσης για την προστασία της υγείας των καταναλωτών. Συνεπώς, το παράρτημα Ι της εν λόγω απόφασης ορίζει κατάλογο τρίτων χωρών από τις οποίες επιτρέπονται εισαγωγές δίθυρων μαλακίων, εχινοδέρμων, χιτωνοζώων, θαλάσσιων γαστεροπόδων σε οιαδήποτε μορφή για κατανάλωση από τον άνθρωπο, ενώ το παράρτημα II ορίζει κατάλογο τρίτων χωρών και εδαφών από όπου επιτρέπονται οι εισαγωγές αλιευτικών προϊόντων, σε οποιαδήποτε μορφή, τα οποία προορίζονται για ανθρώπινη κατανάλωση.

               (4)

               Ο κανονισμός (ΕΚ) αριθ. 2076/2005 της Επιτροπής, της 5ης Δεκεμβρίου 2005, για τη θέσπιση μεταβατικών διατάξεων σχετικά με την εφαρμογή των κανονισμών (ΕΚ) αριθ. 853/2004, (ΕΚ) αριθ. 854/2004 και (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (4), καθορίζει μεταβατικά μέτρα για την περίοδο που λήγει στις 31 Δεκεμβρίου 2009. Αυτά τα μέτρα προβλέπουν παρέκκλιση από το άρθρο 11 παράγραφος 1 του κανονισμού (ΕΚ) αριθ. 854/2004, βάσει του οποίου τα κράτη μέλη μπορούν να επιτρέπουν τις εισαγωγές δίθυρων μαλακίων και αλιευτικών προϊόντων από τις χώρες που απαριθμούνται στα παραρτήματα Ι και ΙΙ αντιστοίχως με την προϋπόθεση ότι, μεταξύ άλλων, η αρμόδια αρχή της τρίτης χώρας ή εδάφους έχει παράσχει στο οικείο κράτος μέλος τις εγγυήσεις ότι τα εν λόγω προϊόντα έχουν παραχθεί υπό συνθήκες τουλάχιστον ισοδύναμες με αυτές που διέπουν την παραγωγή και τη διάθεση προϊόντων της Ένωσης στην αγορά.

               (5)

               Ο Καναδάς περιλαμβάνεται σήμερα στον κατάλογο του παραρτήματος Ι του κανονισμού (ΕΚ) αριθ. 2076/2005. Από ελέγχους της Ένωσης στον Καναδά για την αξιολόγηση του εφαρμοζόμενου συστήματος ελέγχου που διέπει την παραγωγή δίθυρων μαλακίων που προορίζονται για εξαγωγή στην Ευρωπαϊκή Ένωση, ο τελευταίος εκ των οποίων πραγματοποιήθηκε το 2009, μαζί με τη σύσταση της μεικτής επιτροπής διαχείρισης που συγκροτήθηκε με τη συμφωνία μεταξύ της Ευρωπαϊκής Κοινότητας και της κυβέρνησης του Καναδά περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων (5) της 17ης Δεκεμβρίου 1998, σχετικά με την αμοιβαία ισοδυναμία μεταξύ των προτύπων του Καναδά και της Ένωσης για ζώντα δίθυρα μαλάκια, προκύπτει ότι οι όροι που ισχύουν στον Καναδά για δίθυρα μαλάκια, εχινόδερμα, χιτωνόζωα, θαλάσσια γαστερόποδα που προορίζονται για την Ευρωπαϊκή Ένωση είναι ισοδύναμοι με αυτούς που προβλέπονται στη σχετική νομοθεσία της Ένωσης.

               (6)

               Η Γροιλανδία περιλαμβάνεται σήμερα στον κατάλογο του παραρτήματος Ι του κανονισμού (ΕΚ) αριθ. 2076/2005. Από ελέγχους της Ένωσης στη Γροιλανδία για την αξιολόγηση του εφαρμοζόμενου συστήματος ελέγχου που διέπει την παραγωγή δίθυρων μαλακίων που προορίζονται για εξαγωγή στην Ευρωπαϊκή Ένωση, ο τελευταίος εκ των οποίων πραγματοποιήθηκε το 2009, μαζί με εγγυήσεις που παρείχε η αρμόδια αρχή στη Γροιλανδία, προκύπτει ότι οι όροι που ισχύουν στην εν λόγω τρίτη χώρα για δίθυρα μαλάκια, εχινόδερμα, χιτωνόζωα και θαλάσσια γαστερόποδα που προορίζονται για την Ευρωπαϊκή Ένωση είναι ισοδύναμοι με αυτούς που προβλέπονται στη σχετική νομοθεσία της Ένωσης. Επομένως, η Γροιλανδία πρέπει να περιληφθεί στον κατάλογο του παραρτήματος Ι της απόφασης 2006/766/ΕΚ.

               (7)

               Από ελέγχους της Ένωσης στις Ηνωμένες Πολιτείες για την αξιολόγηση του εφαρμοζόμενου συστήματος ελέγχου που διέπει την παραγωγή δίθυρων μαλακίων που προορίζονται για εξαγωγή στην Ευρωπαϊκή Ένωση, ο τελευταίος εκ των οποίων πραγματοποιήθηκε το 2009, επισημάνθηκαν διαφορές μεταξύ των προτύπων των ΗΠ και της Ένωσης για ζώντα δίθυρα μαλάκια αλλά δεν επισημάνθηκαν σοβαροί κίνδυνοι για την υγεία των ανθρώπων, εκτός από την περιοχή συλλογής του κόλπου του Μεξικού. Οι Ηνωμένες Πολιτείες και η Ευρωπαϊκή Ένωση έχουν συμφωνήσει να εξετάσουν την αμοιβαία ισοδυναμία μεταξύ των προτύπων των ΗΠ και της Ένωσης για ζώντα δίθυρα μαλάκια. Είναι συνεπώς σκόπιμο να εγκρίνονται, σε προσωρινή βάση, οι εισαγωγές στην Ευρωπαϊκή Ένωση δίθυρων μαλακίων, εχινοδέρμων, χιτωνοζώων και θαλάσσιων γαστεροπόδων από τις Ηνωμένες Πολιτείες, εξαιρουμένων των δίθυρων μαλακίων που συλλέγονται στον κόλπο του Μεξικού. Η προσωρινή έγκριση αυτή θα αναθεωρηθεί έξι μήνες μετά την έναρξη ισχύος, λαμβάνοντας υπόψη τα αποτελέσματα της εξέτασης της ισοδυναμίας μεταξύ των προτύπων των ΗΠ και της Ένωσης για ζώντα δίθυρα μαλάκια.

               (8)

               Η Αγκόλα, το Αζερμπαϊτζάν, το Μπενίν, το Κονγκό, η Ερυθραία, το Ισραήλ, το Μιανμάρ, οι νήσοι Σολομώντος, η Αγία Ελένη και το Τόγκο συμπεριλαμβάνονται σήμερα στον κατάλογο του παραρτήματος ΙΙ του κανονισμού (ΕΚ) αριθ. 2076/2005. Από ελέγχους της Ένωσης για την αξιολόγηση του εφαρμοζόμενου συστήματος ελέγχου που διέπει την παραγωγή αλιευτικών προϊόντων που προορίζονται για εξαγωγή στην Ευρωπαϊκή Ένωση, ο τελευταίος από τους οποίους πραγματοποιήθηκε στην Αγκόλα το 2007, στο Αζερμπαϊτζάν το 2007, στο Μπενίν το 2009, στο Κονγκό το 2009, στην Ερυθραία το 2008, στο Ισραήλ το 2009, στο Μιανμάρ το 2009, στις νήσους Σολομώντος το 2007, στην Αγία Ελένη το 2003 και στο Τόγκο το 2009, μαζί με εγγυήσεις που παρείχαν οι αρμόδιες αρχές της Αγκόλας, του Αζερμπαϊτζάν (μόνο για το χαβιάρι), του Μπενίν, του Κονγκό (μόνον για αλιευτικά προϊόντα που έχουν αλιευθεί και εκσπλαχνιστεί (κατά περίπτωση), καταψυχθεί και συσκευαστεί στην τελική τους συσκευασία στη θάλασσα), της Ερυθραίας, του Ισραήλ, του Μιανμάρ (μόνον για κατεψυγμένα αλιευτικά προϊόντα αλιευμένα σε άγρια κατάσταση), των νήσων Σολομώντος, της Αγίας Ελένης και του Τόγκο (μόνον για ζώντες αστακούς), προκύπτει ότι οι όροι που ισχύουν στις εν λόγω τρίτες χώρες για αλιευτικά προϊόντα που προορίζονται για την Ευρωπαϊκή Ένωση είναι ισοδύναμοι με αυτούς που προβλέπονται στη σχετική νομοθεσία της Ένωσης. Επομένως, οι εν λόγω τρίτες χώρες πρέπει να περιληφθούν στον κατάλογο του παραρτήματος ΙΙ της απόφασης 2006/766/ΕΚ.

               (9)

               Επιπλέον, προκειμένου να ληφθούν υπόψη οι διαφορές στις εγγυήσεις που παρέχουν αυτές οι τρίτες χώρες, είναι αναγκαίο να προβλέπονται ορισμένοι περιορισμοί στους καταλόγους των παραρτημάτων I και II της απόφασης 2006/766/ΕΚ.

               (10)

               Η Αγία Ελένη, το Τρίσταν ντα Κούνια και η νήσος Ασενσιόν αποτελούν ενιαίο υπερπόντιο έδαφος. Ωστόσο, επειδή αυτές οι νήσοι είναι απομακρυσμένες η μία από την άλλη και στην πράξη έχουν ξεχωριστή διοίκηση, έχουν επιλέξει να ορίσουν ξεχωριστές αρμόδιες αρχές υπεύθυνες για την ασφάλεια των αλιευτικών προϊόντων. Συνεπώς, η ένταξη της Αγίας Ελένης ως τρίτης χώρας από την οποία επιτρέπονται εισαγωγές αλιευτικών προϊόντων δεν καλύπτουν τις νήσους Τρίσταν ντα Κούνια και Ασενσιόν.

               (11)

               Για τους σκοπούς της αποσαφήνισης της νομοθεσίας της Ένωσης, οι τίτλοι των παραρτημάτων I και ΙΙ της απόφασης 2006/766/ΕΚ πρέπει να τροποποιηθούν. Ο τίτλος του παραρτήματος I πρέπει να διευκρινίζει ότι οι εισαγωγές δίθυρων μαλακίων, εχινοδέρμων, χιτωνοζώων και θαλάσσιων γαστεροπόδων για κατανάλωση από τον άνθρωπο, είτε ζώντων, κατεψυγμένων ή επεξεργασμένων, επιτρέπονται μόνον από τις τρίτες χώρες που περιλαμβάνονται στο παρόν παράρτημα. Ο τίτλος του παραρτήματος II πρέπει να διευκρινίζει ότι το εν λόγω παράρτημα καλύπτει τις εισαγωγές αλιευτικών προϊόντων όπως ορίζεται στο σημείο 3.1 του παραρτήματος Ι του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (6), εκτός από εκείνα που καλύπτονται από το παράρτημα I της παρούσας απόφασης. Αυτός ο διαχωρισμός είναι αναγκαίος επειδή οι απαιτήσεις της Ένωσης που εφαρμόζονται σε αυτές τις δύο ομάδες προϊόντων είναι διαφορετικές.

               (12)

               Συνεπώς, η απόφαση 2006/766/ΕΚ πρέπει να τροποποιηθεί ανάλογα.

               (13)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2006/766/ΕΚ τροποποιείται ως εξής:

               1)

               Το παράρτημα Ι τροποποιείται ως εξής:

                           α)

                           ο τίτλος του παραρτήματος Ι αντικαθίσταται από το ακόλουθο κείμενο:

                              «ΠΑΡΑΡΤΗΜΑ I

                                 Κατάλογος τρίτων χωρών από τις οποίες επιτρέπονται οι εισαγωγές ζώντων, κατεψυγμένων ή επεξεργασμένων δίθυρων μαλακίων, εχινοδέρμων, χιτωνοζώων και θαλάσσιων γαστεροπόδων σε οποιαδήποτε μορφή για κατανάλωση από τον άνθρωπο
                                  (7)

                           β)

                           η ακόλουθη εγγραφή για τον Καναδά προστίθεται μετά την εγγραφή για την Αυστραλία:

                                       «CA

                                       ΚΑΝΑΔΑΣ»

                           γ)

                           η ακόλουθη εγγραφή για τη Γροιλανδία προστίθεται μετά την εγγραφή για τη Χιλή:

                                       «GL

                                       ΓΡΟΙΛΑΝΔΙΑ»

                           δ)

                           η ακόλουθη εγγραφή για τις Ηνωμένες Πολιτείες προστίθεται μετά την εγγραφή για την Τουρκία:

                                       «ΗΠΑ

                                       ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ

                                       Μόνον μέχρι την 1η Ιουλίου 2010
                                       και
                                       Πλην των εισαγωγών των δίθυρων μαλακίων που συλλέγονται στις πολιτείες της Φλόριντα, του Τέξας, του Μισισιπή, της Αλαμπάμα και της Λουϊζιάνα.»

               2)

               Το παράρτημα ΙΙ της απόφασης 2006/766/ΕΚ αντικαθίσταται από το κείμενο του παραρτήματος της παρούσας απόφασης.

         Άρθρο 2
   Η παρούσα απόφαση αρχίζει να ισχύει την 1η Ιανουαρίου 2010.
   Άρθρο 3
   Η παρούσα απόφαση απευθύνεται στα κράτη μέλη.

      Βρυξέλλες, 14 Δεκεμβρίου 2009.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 139 της 30.4.2004, σ. 206.

      (2)  ΕΕ L 165 της 30.4.2004, σ. 1.

      (3)  ΕΕ L 320 της 18.11.2006, σ. 53.

      (4)  ΕΕ L 338 της 22.12.2005, σ. 83.

      (5)  ΕΕ L 71 της 18.3.1999, σ. 3.

      (6)  ΕΕ L 139 της 30.4.2004, σ. 55. Παράρτημα Ι, «3.1. “Αλιευτικά προϊόντα”: όλα τα ζώα αλμυρών ή γλυκών υδάτων (πλην των ζώντων δίθυρων μαλακίων, των ζώντων εχινοδέρμων, των ζώντων χιτωνοζώων και των ζώντων θαλάσσιων γαστεροπόδων, και όλων των θηλαστικών, των ερπετών και των βατράχων), άγρια ή εκτρεφόμενα, συμπεριλαμβανομένων όλων των εδώδιμων μορφών, μερών και προϊόντων των ζώων αυτών».

      (7)  Συμπεριλαμβανομένων αυτών που καλύπτονται από τον ορισμό «αλιευτικά προϊόντα» στο σημείο 3.1, παράρτημα Ι του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (ΕΕ L 139 της 30.4.2004, σ. 55). »

      ΠΑΡΑΡΤΗΜΑ

            «ΠΑΡΑΡΤΗΜΑ II

               Κατάλογος τρίτων χωρών και εδαφών από όπου επιτρέπονται οι εισαγωγές αλιευτικών προϊόντων, τα οποία προορίζονται για ανθρώπινη κατανάλωση, πλην εκείνων που καλύπτονται από το παράρτημα I της παρούσας απόφασης.

            [Χώρες και εδάφη που αναφέρονται στο άρθρο 11 του κανονισμού (ΕΚ) αριθ. 854/2004]

                        Κωδικός ISO

                        Χώρες

                        Περιορισμοί

                        AE

                        ΕΝΩΜΕΝΑ ΑΡΑΒΙΚΑ ΕΜΙΡΑΤΑ

                        AG

                        ΑΝΤΙΓΚΟΥΑ-ΜΠΑΡΜΠΟΥΝΤΑ

                        Μόνον ζωντανοί αστακοί

                        AL

                        ΑΛΒΑΝΙΑ

                        AM

                        ΑΡΜΕΝΙΑ

                        Μόνο ζωντανές άγριες ποταμοκαραβίδες, μη εκτρεφόμενες ποταμοκαραβίδες που έχουν υποστεί θερμική επεξεργασία και μη εκτρεφόμενες ποταμοκαραβίδες που έχουν καταψυχθεί

                        AN

                        ΟΛΛΑΝΔΙΚΕΣ ΑΝΤΙΛΛΕΣ

                        AO

                        ΑΓΚΟΛΑ

                        AR

                        ΑΡΓΕΝΤΙΝΗ

                        AU

                        ΑΥΣΤΡΑΛΙΑ

                        AZ

                        ΑΖΕΡΜΠΑΪΤΖΑΝ

                        Μόνον χαβιάρι

                        BA

                        ΒΟΣΝΙΑ και ΕΡΖΕΓΟΒΙΝΗ

                        BD

                        ΜΠΑΝΓΚΛΑΝΤΕΣ

                        BJ

                        ΜΠΕΝΙΝ

                        BR

                        ΒΡΑΖΙΛΙΑ

                        BS

                        ΜΠΑΧΑΜΕΣ

                        BY

                        ΛΕΥΚΟΡΩΣΙΑ

                        BZ

                        ΜΠΕΛΙΖΕ

                        CA

                        ΚΑΝΑΔΑΣ

                        CG

                        ΚΟΓΚΟ

                        Μόνον αλιευτικά προϊόντα αλιευμένα, εκσπαλχνισμένα (κατά περίπτωση), κατεψυγμένα και συσκευασμένα στην τελική τους συσκευασία στη θάλασσα

                        CH

                        ΕΛΒΕΤΙΑ

                        CI

                        ΑΚΤΗ ΕΛΕΦΑΝΤΟΣΤΟΥ

                        CL

                        ΧΙΛΗ

                        CN

                        ΚΙΝΑ

                        CO

                        ΚΟΛΟΜΒΙΑ

                        CR

                        ΚΟΣΤΑ ΡΙΚΑ

                        CU

                        ΚΟΥΒΑ

                        CV

                        ΠΡΑΣΙΝΟ ΑΚΡΩΤΗΡΙΟ

                        DZ

                        ΑΛΓΕΡΙΑ

                        EC

                        ΙΣΗΜΕΡΙΝΟΣ

                        EG

                        ΑΙΓΥΠΤΟΣ

                        ER

                        ΕΡΥΘΡΑΙΑ

                        FK

                        ΝΗΣΟΙ ΦΩΚΛΑΝΤ

                        GA

                        ΓΚΑΜΠΟΝ

                        GD

                        ΓΡΕΝΑΔΑ

                        GH

                        ΓΚΑΝΑ

                        GL

                        ΓΡΟΙΝΛΑΔΙΑ

                        GM

                        ΓΚΑΜΠΙΑ

                        GN

                        ΓΟΥΪΝΕΑ

                        Μόνον ιχθείς που δεν έχουν υποστεί καμία άλλη προετοιμασία ή επεξεργασία εκτός από αφαίρεση της κεφαλής, εκσπλαχνισμό, ψύξη ή κατάψυξη. Δεν εφαρμόζεται η μειωμένη συχνότητα των φυσικών ελέγχων, η οποία προβλέπεται στην απόφαση 94/360/ΕΚ της Επιτροπής (ΕΕ L 158 της 25.6.1994, σ. 41)

                        GT

                        ΓΟΥΑΤΕΜΑΛΑ

                        GY

                        ΓΟΥΪΑΝΑ

                        HK

                        ΧΟΝΓΚ ΚΟΝΓΚ

                        HN

                        ΟΝΔΟΥΡΑ

                        HR

                        ΚΡΟΑΤΙΑ

                        ID

                        ΙΝΔΟΝΗΣΙΑ

                        IL

                        ΙΣΡΑΗΛ

                        IN

                        ΙΝΔΙΑ

                        IR

                        ΙΡΑΝ

                        JM

                        ΤΖΑΜΑΙΚΑ

                        JP

                        ΙΑΠΩΝΙΑ

                        KE

                        KENYA

                        KR

                        ΝΟΤΙΟΣ ΚΟΡΕΑ

                        KZ

                        ΚΑΖΑΚΣΤΑΝ

                        LK

                        ΣΡΙ ΛΑΝΚΑ

                        MA

                        ΜΑΡΟΚΟ

                        ME

                        ΜΑΥΡΟΒΟΥΝΙΟ

                        MG

                        ΜΑΔΑΓΑΣΚΑΡΗ

                        MM

                        ΜΙΑΝΜΑΡ

                        Μόνον κατεψυγμένα αλιευτικά προϊόντα αλιευμένα σε άγρια κατάσταση (ιχθείς γλυκών ή αλμυρών υδάτων, γαρίδες, γάμπαρη)

                        MR

                        ΜΑΥΡΙΤΑΝΙΑ

                        MU

                        ΜΑΥΡΙΚΙΟΣ

                        MV

                        ΜΑΛΔΙΒΕΣ

                        MX

                        ΜΕΞΙΚΟ

                        MY

                        ΜΑΛΑΙΣΙΑ

                        MZ

                        ΜΟΖΑΜΒΙΚΗ

                        NA

                        ΝΑΜΙΜΠΙΑ

                        NC

                        ΝΕΑ ΚΑΛΗΔΟΝΙΑ

                        NG

                        ΝΙΓΗΡΙΑ

                        NI

                        ΝΙΚΑΡΑΓΟΥΑ

                        NZ

                        ΝΕΑ ΖΗΛΑΝΔΙΑ

                        OM

                        ΟΜΑΝ

                        PA

                        ΠΑΝΑΜΑΣ

                        PE

                        ΠΕΡΟΥ

                        PF

                        ΓΑΛΛΙΚΗ ΠΟΛΥΝΗΣΙΑ

                        PG

                        ΠΑΠΟΥΑΣΙΑ — ΝΕΑ ΓΟΥΙΝΕΑ

                        PH

                        ΦΙΛΙΠΠΙΝΕΣ

                        PM

                        ΑΓΙΟΣ ΠΕΤΡΟΣ ΚΑΙ ΜΙΚΕΛΟΝ

                        PK

                        ΠΑΚΙΣΤΑΝ

                        RS

                        ΣΕΡΒΙΑ
                        Πλην του Κοσσυφοπεδίου, όπως ορίζεται στο ψήφισμα 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999.

                        Μόνον ολόκληρα νωπά ψάρια προερχόμενα από άγρια θαλάσσια αλιεύματα

                        RU

                        ΡΩΣΙΑ

                        SA

                        ΣΑΟΥΔΙΚΗ ΑΡΑΒΙΑ

                        SB

                        ΝΗΣΟΙ ΣΟΛΩΜΟΝΤΟΣ

                        SC

                        ΣΕΫΧΕΛΛΕΣ

                        SG

                        ΣΙΓΚΑΠΟΥΡΗ

                        SH

                        ΑΓΙΑ ΕΛΕΝΗ
                        Πλην των νήσων Τρίσταν ντα Κούνια και Ασενσιόν

                        SN

                        ΣΕΝΕΓΑΛΗ

                        SR

                        ΣΟΥΡΙΝΑΜ

                        SV

                        ΕΛ ΣΑΛΒΑΔΟΡ

                        TG

                        ΤΟΓΚΟ

                        Μόνον ζωντανοί αστακοί

                        TH

                        ΤΑΪΛΑΝΔΗ

                        TN

                        ΤΥΝΗΣΙΑ

                        TR

                        ΤΟΥΡΚΙΑ

                        TW

                        ΤΑΪΒΑΝ

                        TZ

                        ΤΑΝΖΑΝΙΑ

                        UA

                        ΟΥΚΡΑΝΙΑ

                        UG

                        ΟΥΓΚΑΝΤΑ

                        ΗΠ

                        ΗΝΩΜΕΝΕΣ ΠΟΛΙΤΕΙΕΣ

                        UY

                        ΟΥΡΟΥΓΟΥΑΗ

                        VE

                        ΒΕΝΕΖΟΥΕΛΑ

                        VN

                        ΒΙΕΤΝΑΜ

                        YE

                        ΥΕΜΕΝΗ

                        YT

                        ΜΑΓΙΟΤ

                        ZA

                        ΝΟΤΙΑ ΑΦΡΙΚΗ

                        ZW

                        ΖΙΜΠΑΜΠΟΥΕ»